open-index/open-wikipedia-markdown huggingface dataset:
അതിശയോക്തി

ഒരു അർഥാലങ്കാരമാണ് **അതിശയോക്തി**. വസ്തുസ്ഥിതികളെ അതിക്രമിച്ചുള്ള ഏതു ചൊല്ലും അതിശയോക്തിയാണ്. *ചൊല്ലുള്ളതിൽ കവിഞ്ഞുള്ളതെല്ലാമതിശയോക്തിയാം* എന്ന് ഭാഷാഭൂഷണം. സാമ്യ-വാസ്തവ-ശ്ലേഷമൂലകങ്ങളായ അലങ്കാരങ്ങളിലും ഒരളവുവരെ അതിശയോക്തി ഉണ്ടായിരിക്കും.

## അതിശയോക്തി അലങ്കാരങ്ങൾ

അതിശയം അതിപ്രകടമായിരിക്കുന്ന ഉക്തികളെയാണ് അതിശയോക്ത്യലങ്കാരങ്ങളായി പരിഗണിക്കുന്നത്. ഇവ അനേകവിധമുണ്ട്. പ്രധാനമായി ഇവയെ മൂന്നിനമായി തിരിക്കാം:-

### വർണ്യത്തിന്റെ പരിമാണം

അളവ്, എണ്ണം മുതലായവ ഉള്ളതിൽ കൂട്ടിയോ കുറച്ചോ പറയുന്നത്. ഇതിൽ 

# സംബന്ധാതിശയോക്തി 
# അസംബന്ധാതിശയോക്തി 
# ഭേദകാതിശയോക്തി എന്നിവയാണ് മുഖ്യം. 

 

 

 

ആധാരാധിക്യവും ആധേയാധിക്യവും പറയുന്ന *അധികം* എന്ന അലങ്കാരവും ഈ ഇനത്തിൽ പെടും.

### കാര്യകാരണവ്യതിക്രമം

ഏതുകാര്യത്തിനും കാരണമുണ്ടായിരിക്കും; കാരണത്തെ തുടർന്നേ കാര്യം സംഭവിക്കൂ. ഈ കാര്യകാരണ നിയമത്തെ അതിക്രമിച്ചുള്ള ചൊല്ലുകളാണ് ഈ ഇനത്തിൽ വരുന്നത്.

# കാര്യകാരണങ്ങൾ അഭിന്നം എന്നു കല്പിക്കുന്ന *ഹേത്വതിശയോക്തി* 
# കാര്യവും കാരണവും ഒരുമിച്ചു സംഭവിക്കുന്നതായി പറയുന്ന *അക്രമാതിശയോക്തി* 
# കാരണത്തിനും മുൻപേ കാര്യം സംഭവിച്ചതായി പറയുന്ന *അത്യന്താതിശയോക്തി* 
# കാരണമില്ലാതെയും കാര്യമുണ്ടായതായി പറയുന്ന *വിഭാവന* 
# കാരണമുണ്ടായിട്ടും കാര്യമുണ്ടായില്ല എന്നു പറയുന്ന *വിശേഷോക്തി* 
# കാരണം ഒരിടത്തും കാര്യം മറ്റൊരിടത്തും സംഭവിച്ചതായി പറയുന്ന *അസംഗതി* ഇത്രയുമാണ് ഈ ഇനത്തിൽ പ്രധാനം.

### സാമ്യസംബന്ധമുള്ളവ

ഈ ഇനത്തിൽ മുഖ്യം രൂപകാതിശയോക്തിയാണ്. 

{{Cquote|ഉദാ.2.ആവണിപ്പാടം കുളിച്ചു തോർത്തിമുടിയാകെ വിടർത്തിയുലർത്തി നിന്നു
ഇവിടെ നേത്രകടാക്ഷങ്ങളെ തദുപമാനങ്ങളായ സരോജശരങ്ങളായി പറഞ്ഞിരിക്കുന്നു. *തദ്ഗുണം*, *അതദ്ഗുണം* മുതലായ അലങ്കാരങ്ങളെയും ഈ ഇനത്തിൽ പെടുത്താവുന്നതാണ്.
കഴുകൻ

ശവശരീരം ഭക്ഷിക്കുന്ന പക്ഷിയാണ് **കഴുകൻ** (Vulture). ആസ്ട്രേലിയ, അന്റാർട്ടിക്ക എന്നീ രണ്ടു ഭൂഖണ്ഡങ്ങൾ ഒഴികെ മറ്റെല്ലായിടത്തും ഇവ കാണപ്പെടുന്നു. ഒരേപോലെ പരിണാമം പ്രാപിച്ച രണ്ടു തരം കഴുകന്മാർ ഉണ്ട്.  കാലിഫോർണിയയിലും  ആൻ‌ടീസ് മലനിരകളിലും കാണപ്പെടുന്നവയെ  *പുതു ലോക കഴുകന്മാർ* (New world Vultures) എന്നും, യൂറോപ്പ്,ആഫ്രിക്ക,ഏഷ്യ എന്നിവടങ്ങളിൽ ഉള്ളവയെ *പഴയ ലോക കഴുകന്മാർ* (Old World Vultures) എന്നും അറിയപ്പെടുന്നു.  

തലയിൽ, സാധാരണ പക്ഷികൾക്കുള്ളതു പോലെ രോമം ഇവയ്ക്കില്ല. ഇത്തരം കഷണ്ടിത്തല കഴുകന്റെ പ്രത്യേകതയാണ്. തലയിൽ അഴുക്കു പിടിക്കാതിരിക്കാനും, ശരീരോഷ്മാവ്  നിയന്ത്രിക്കാനും കഷണ്ടിത്തല  പ്രയോജനപ്പെടുന്നതായി ഗവേഷണങ്ങൾ തെളിയിക്കുന്നു.
## പുതു ലോക കഴുകന്മാർ
ഉഷ്ണമേഖലയിൽ ഇവ കാണപ്പെടുന്നു. ഇതിലെ അംഗങ്ങൾ ഉൾപ്പെടുന്ന കുടുംബമാണ് കതാർടിടെ (Cathartidae ). ഇരപിടിയന്മാരായ സ്ട്രോക്ക് (Strok ) ഉൾപ്പെടുന്ന കുടുംബത്തോടാണ്  ഇവക്കു കൂടുതൽ അടുപ്പമെന്ന്  ജനിതക പഠനങ്ങൾ കാണിക്കുന്നു.  ഇവക്കെല്ലാം മണം പിടിച്ചു  ആഹാരം കണ്ടെത്താൻ കഴിവൊണ്ട്.

## പഴയ ലോക കഴുകന്മാർ
വർഗീകരണമനുസ്സരിച്ചു ഇവ ഉൾപ്പെടുന്ന കുടുംബമാണ് അസിപിട്രിടെ (Accipitridae ) . ഇതിലെ അംഗങ്ങളാണ്: പരുന്ത്  (Kite), ഗരുഡൻ (Eagle ), പ്രാപ്പിടിയൻ(Hawk) , വെള്ളപ്പരുന്ത്  (Buzzard).   ശവങ്ങളെ  കണ്ടെത്തുന്നത്   കാഴ്ചയിലൂടെയാണ്                                      
## ഭക്ഷണ രീതി

  ആരോഗ്യമുള്ള ജീവികളെ ഇവ ആക്രമിക്കാറില്ല. രോഗമുള്ളതോ, മുറിവ് പറ്റിയവയേയോ   കൊല്ലാറുണ്ട്‌.  അത്യാർത്തിയോടെ ശവം തിന്നു ഭക്ഷണ ഉറ വീർത്തു മയങ്ങി ഇവയെ കാണാം.  കുഞ്ഞുങ്ങൾക്ക്‌   ഭക്ഷണം  ശർദ്ധിച്ച്ചാണ്  നൽകുന്നത്. ഇവയുടെ ആമാശയത്തിൽ  ഊറുന്ന ആസിഡ്  വളരെ ദ്രവീകരണ ശക്തി ഉള്ളതായതിനാൽ, ഭക്ഷ്യ വിഷമായ ബോട്ടുലീനം, കോളറ - ആന്ത്രാക്സ്  ബാക്ടീരിയകൾ  നശിപ്പിക്കപ്പെടും.

## വംശനാശം
ലോകമാകമാനം വംശനാശം നേരിട്ടു കൊണ്ടിരിക്കുന്ന ഒരു പക്ഷിയിനമാണ് കഴുകൻ. മൃഗചികിൽസക്കായി ഉപയോഗിക്കുന്ന ഡിക്ലോഫെനാക് (Diclofenac) എന്ന മരുന്നിന്റെ ഉപയോഗം മൂലമാണ് കഴുകന്മാർ വംശനാശം നേരിടുവാൻ പ്രധാന കാരണം. ഇത്തരം മരുന്നുകൾ ഉപയോഗിക്കപ്പെട്ട മൃഗങ്ങളുടെ ശവശരീരം ഭക്ഷിക്കുക വഴി ഇവ കഴുകന്മാരുടെ ശരീരത്തിൽ പ്രവേശിക്കുകയും പ്രധാനമായും അവയുടെ വൃക്കകൾ തകരാറിലാകുകയും ചെയ്യുന്നു. 2008 മുതൽ ഇന്ത്യയിൽ ഈ മരുന്നിനു നിരോധനമേർപ്പെടുത്തി.

## അവലംബം

* http://www.hindustantimes.com/Drug-ban-could-help-save-vultures-Study/Article1-698894.aspx 

വർഗ്ഗം:കഴുകന്മാർ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
ബുദ്ധഗയ മഹാബോധി ക്ഷേത്രം

ബിഹാർ സംസ്ഥാനത്തിലെ ബോധ് ഗയ എന്ന സ്ഥലത്ത് സ്ഥിതി ചെയ്യുന്ന ഒരു ബുദ്ധ ക്ഷേത്രമാണ് **മഹാബോധി വിഹാരം** (The **Mahabodhi Vihar**/महाबोधि विहार) (പദാനുപദമായി: "മഹാ ബോധോദയ ക്ഷേത്രം"). ബുദ്ധഗയയിലുള്ള ഈ മഹാബോധി ക്ഷേത്രം ബുദ്ധന്റെ ജീവിതവുമായി ബന്ധപ്പെട്ട നാല് പ്രധാന തീർത്ഥാടന കേന്ദ്രങ്ങളിൽ ഒന്നാണ്. ഇന്ത്യൻ വാസ്തുശില്പ കലയുടെ ഒരു മികച്ച മാതൃകയായ ഈ ക്ഷേത്രം ബോധിവൃക്ഷത്തിനു സമീപം നിലകൊള്ളുന്നു. 2002-ൽ മഹാബോധിക്ഷേത്രം ലോകപൈതൃകപ്പട്ടികയുടെ ഭാഗമായി.

പറ്റ്നയിൽ നിന്നും  ദൂരത്തിൽ സ്ഥിതിചെയ്യുന്ന ബോധ് ഗയയിൽ വച്ചാണ് സിദ്ധാർഥ ഗൗതമനു ബോധോധയം ഉണ്ടായത് എന്നാണു വിശ്വസിക്കപ്പെടുന്നത്. ക്ഷേത്രത്തിന്റെ പടിഞ്ഞാറു ഭാഗത്ത് പുണ്യമരമായ ബോധി മരം സ്ഥിതി ചെയ്യുന്നു. 

## ചിത്രശാല

പ്രമാണം:Mahabodhi-1780s.jpg|1780ലെ ചിത്രം
പ്രമാണം:A small temple beneath the Bodhi tree, Bodh Gaya, c. 1810.jpg|1810 ലെ ചിത്രം

പ്രമാണം:Mahabodhitemple.jpg|മഹാബോധി ക്ഷേത്രം
പ്രമാണം:Mahabodhi temple. The Mahabodhi temple, Bodh Gaya, India.jpg|മഹാബോധി ക്ഷേത്രം
പ്രമാണം:Bodh Gaya 01.jpg|രാത്രിയിലെ ചിത്രം



പ്രമാണം:Bodhgaya 3639641913 f4c5f73689 t.jpg|വൃക്ഷവും ക്ഷേത്രവും
പ്രമാണം:Bodhgaya 3640455476 ece9eaf386 t.jpg|പൂജാസ്ഥലം
പ്രമാണം:Vajrashila.JPG|വൃക്ഷത്തിന്റെ വേര്



പ്രമാണം:Lord Buddha at Budhagaya.jpg|ബുദ്ധന്റെ പ്രതിമ
പ്രമാണം:Buddha Mahabodhi temple.JPG|ബുദ്ധന്റെ പ്രതിമ
പ്രമാണം:Buddha in Mahabodhi Temple.JPG|പ്രതിമകൾ



പ്രമാണം:Bodh Gaya 03.JPG|ക്ഷേത്രത്തിലെ ഭക്തജനങ്ങൾ
പ്രമാണം:Mahabodhi Temple 2011.jpg|ക്ഷേത്രത്തിലെ ഭക്തജനങ്ങൾ
പ്രമാണം:Kagyu Monlam Scenery.jpg|ക്ഷേത്രത്തിലെ ഭക്തജനങ്ങൾ


## അവലംബം

## പുറത്തേക്കുള്ള കണ്ണികൾ

*Land Enlightenment of the Buddha 
*Bodhgaya News 
*UNESCO World Heritage
*The Bodh Gaya temple controversy 
* '''Mahabodhi Temple Video Tour''' - Video Gallery of main sites in Mahabodhi Temple, narrated in Sinhalese.

വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
പ്രഫുല്ല കുമാർ മഹന്ത

അസമിലെ പ്രധാന രാഷ്ട്രീയ കക്ഷികളിലൊന്നായ അസം ഗണ പരിഷത്തിന്റെ നേതാവും സംസ്ഥാനത്തെ മുൻ മുഖ്യമന്ത്രിയുമാണ്  **പ്രഫുല്ല കുമാർ മഹന്ത** (ജനനം: 1954) . രണ്ടു പ്രാവശ്യം മുഖ്യമന്ത്രി സ്ഥാനം വഹിച്ചിരുന്ന അദ്ദേഹം ആദ്യവട്ടം(1985-ൽ) ആ സ്ഥാനത്തെത്തുമ്പോൾ സ്വതന്ത്ര ഇന്ത്യയുടെ ചരിത്രത്തിലെ തന്നെ ഏറ്റവും പ്രായം കുറഞ്ഞ മുഖ്യമന്ത്രിയായിരുന്നു. 
## ജീവിതരേഖ
1979-85 കാലഘട്ടത്തിൽ സംസ്ഥാനത്തെ അന:ധികൃത കുടിയേറ്റത്തിനെതിരെ ഉയർന്നു വന്ന *ആസം മൂവ്മെന്റിലെ* മുൻനിര പ്രസ്ഥാനങ്ങളിലൊന്നായ ഓൾ ആസം സ്റ്റുഡൻസ് യൂണിയനിലൂടെ രാഷ്ട്രീയരംഗത്ത് പ്രവേശിച്ച പ്രഫുല്ല കുമാർ മഹന്തക്ക് സംഘടനയുടെ പ്രസിഡണ്ട് സ്ഥാനത്ത് വരെയെത്താനായി. പിന്നീട് അദ്ദേഹം അസം ഗണ പരിഷത്ത് അംഗമായി.  1985 മുതൽ 1990 വരെയും പിന്നീട് 1996 മുതൽ  2001 വരെയും ഉള്ള കാലയളവുകളിൽ മുഖ്യമന്ത്രിയായിരുന്ന അദ്ദേഹം 2005-ൽ പാർട്ടിയിൽ നിന്ന് പുറത്താക്കപ്പെട്ടതിനെ തുടർന്ന്  അസം ഗണ പരിഷത്ത് (പ്രോഗ്രസീവ്) എന്ന പുതിയ പാർട്ടിക്ക് രൂപം നൽകി. എന്നാൽ 2009-ലെ ലോക്‌സഭ തെരഞ്ഞെടുപ്പായപ്പോഴേക്കും പാർട്ടിക്ക് നേതൃത്വം നൽകാൻ തലയെടുപ്പുള്ള നേതാക്കന്മാരുടെ അഭാവം നേരിട്ട അസം ഗണ പരിഷത്തിന്  മഹന്തയെ തിരികെ വിളിക്കേണ്ടതായി വന്നു. മാതൃസംഘടനയിൽ മടങ്ങിയെത്തി വീണ്ടും പാർട്ടിനേതൃത്വത്തിൽ സജീവമായ അദ്ദേഹത്തെ 2010-ൽ നിയമസഭയിലെ പ്രതിപക്ഷ നേതാവായി ഐക്യകണ്ഠേനെ തെരഞ്ഞെടുത്തു.
## അവലംബം


വർഗ്ഗം:ആസാമിലെ മുഖ്യമന്ത്രിമാർ
അസം മൂവ്മെന്റ്

1979-85 കാലഘട്ടത്തിൽ അന:ധികൃത കുടിയേറ്റക്കാർക്കെതിരേ അസം സംസ്ഥാനത്ത് ഉടലെടുത്ത ജനകീയ മുന്നേറ്റമണ് **അസം മൂവ്മെന്റ്** (Assam Movement) . സ്വാതന്ത്യാനന്തര ഇന്ത്യയിലെ വലിയ അക്രമ പ്രക്ഷോഭങ്ങളിലൊന്നായ് ഇത് കരുതപ്പെടുന്നു. ഓൾ അസം സ്റ്റുഡന്റസ് യൂണിയന്റെയും ഓൾ അസം ഗണ സംഗ്രാം പരിഷത്തിന്റെയും സംയുക്ത നേതൃത്വത്തിൽ രൂപം കൊണ്ട  ഈ പ്രസ്ഥാനം അന:ധികൃത കുടിയേറ്റക്കാരെ തെരഞ്ഞു പിടിച്ചു സംസ്ഥാനത്ത് നിന്ന് പുറത്താക്കണമെന്ന് സർക്കാരിനോട് ശക്തമായി ആവശ്യപ്പെട്ടു. പൊതുവേ അക്രമരഹിതമായ പ്രക്ഷോഭ പരിപാടികളായിരുന്നു ആസൂത്രണം ചെയ്യപ്പെട്ടിരുന്നതെങ്കിലും ദാരുണമായ കലാപങ്ങളിലേക്കാണ് കാര്യങ്ങൾ എത്തിച്ചേർന്നത്.1977മുതൽ1985 വരെ ന്യൂനപക്ഷ ബംഗാളി മുസ്ലീങ്ങൾക്ക് നേരെ വ്യാപകമായ കലാപങ്ങൾ അഴിച്ചുവിട്ടു.1983ൽ ബ്രഹ്മപുത്ര താഴ്വരയിലെ നെല്ലിയിൽ അയ്യായിരത്തോളം നിരപരാധികളെയാണ് ആൾ അസം സ്റ്റുഡൻസ് യൂണിയന്റേയും ആൾ അസം ഗണസംഗ്രാം പരിഷത്തിന്റേയും കലാപകാരികൾ കൊന്ന് തള്ളിയത്. നെല്ലികലാപം അന്വേഷിച്ച തിവാരി കമ്മീഷൻ അറുനൂറ് പേജ് അടങ്ങുന്ന അന്വേഷണ റിപ്പോർട്ട് സംസ്ഥാന സർക്കാറിന് സമർപ്പിച്ചെങ്കിലും സർക്കാർ മറച്ചുവെക്കുകയായിരുന്നു.1985-ൽ പ്രക്ഷോഭ നേതാക്കളും കേന്ദ്രസർക്കാരും തമ്മിൽ ഒപ്പുവെച്ച 'അസം അക്കോർഡ് ' എന്നറിയപ്പെടുന്ന ഒത്തുതീർപ്പ് കരാറിനെ തുടർന്ന് പ്രക്ഷോഭം പിൻവലിക്കപ്പെട്ടു.  

ഇതിനു ശേഷം അസം മൂവ്മെന്റ് നേതാക്കൾ രൂപം നൽകിയ അസം ഗണ പരിഷത്ത് (AGP) സംസ്ഥാന രാഷ്ട്രീയത്തിലെ ഒരു പ്രമുഖ പാർട്ടിയായി മാറുകയും 1985-ലും 1996-ലും നടന്ന നിയമസഭാ തെരഞ്ഞെടുപ്പുകളിൽ വിജയം നേടി സംസ്ഥാന ഭരണം സ്വന്തമാക്കുകയും ചെയ്തിട്ടുണ്ട്.

## അവലംബം


വർഗ്ഗം:അസം ഗണ പരിഷത്ത്
കിഷൻ ശ്രീകാന്ത്

ഒരു ഇന്ത്യൻ ചലച്ചിത്ര നടനും സംവിധായകനുമാണ് **കിഷൻ ശ്രീകാന്ത്** (ജനനം ജനുവരി 6, 1996). 2006-ൽ കിരൺ മൂവി മേക്കേഴ്സ് നിർമ്മിച്ച  'കെയർ ഓഫ് ഫുട്പാത്ത്' എന്ന ചിത്രത്തിലൂടെ ലോകത്തിലെ ഏറ്റവും പ്രായം കുറഞ്ഞ ചലച്ചിത്ര സംവിധായകൻ എന്ന് ഗിന്നസ് ബുക്കിൽ രേഖപ്പെടുത്തപ്പെട്ടു. സ്കൂളിൽ പോകാനാഗ്രഹിക്കുന്ന ഒരു തെരുവുബാലന്റെ കഥ പറയുന്ന ഈ ചിത്രത്തിൽ കേന്ദ്രകഥാപാത്രമായി അഭിനയിച്ചതും കിഷൻ തന്നെ. കിഷൻ എസ്.എസ്., മാസ്റ്റർ കിഷൻ എന്നീ പേരുകളിൽ അറിയപ്പെടുന്നു. 

1996 ജനുവരി 6-ന് ശ്രീകാന്ത്, ശൈലജ എന്നിവരുടെ മകനായി ബാംഗ്ലൂരിൽ ജനിച്ചു. കാംലിൻ ഇംഗ്ലീഷ് സ്കൂളിൽ വിദ്യാഭ്യാസം. 2011-ൽ 93 ശതമാനം മാർക്കോടു കൂടി പത്താം ക്ലാസ് പാസ്സായി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1996-ൽ ജനിച്ചവർ
വർഗ്ഗം:ചലച്ചിത്രസംവിധായകർ
വർഗ്ഗം:കന്നഡ ചലച്ചിത്രസംവിധായകർ
വർഗ്ഗം:കന്നഡചലച്ചിത്ര നടന്മാർ
വർഗ്ഗം:ഇന്ത്യൻ ബാലനടന്മാർ
ഹെർമൻ മെൽവിൽ

ഒരു അമേരിക്കൻ നോവലിസ്റ്റും ചെറുകഥാകൃത്തും, കവിയുമായിരുന്നു **ഹെർമൻ മെൽവിൽ** ( **Herman Melville** - ആഗസ്റ്റ് 1, 1819 – സെപ്തംബർ 28, 1891) . 

## ജീവചരിത്രം
ഹെർമൻ മെൽവിൻ 1819-ൽ ന്യുയോർക്കിൽ ജനിച്ചു. 72-മത്തെ വയസ്സിൽ ആരാലും ശ്രദ്ധിക്കപ്പെടാതെ തികച്ചും അപ്രശസ്തനായി അന്ന എന്ന നഗരത്തിൽ വച്ച് മരിച്ചു. 19-മത്തെ വയസ്സിൽ കപ്പൽ വേലക്കാരനായി ജോലിക്ക് ചേർന്ന അദ്ദേഹം, 21 വർഷത്തോളം കച്ചവട കപ്പലുകളിൽ തിമിംഗിലവേട്ടയുമായി കഴിഞ്ഞു. പിന്നീടദ്ദേഹം സാഹിത്യ രചന തുടങ്ങി. ആത്മകഥാപരമായ നാലു നോവലുകളും രണ്ടു യാത്രാവിവരണങ്ങളും ഒരു കവിതാ സമാഹാരവും പ്രസിദ്ധപ്പെടുത്തിയ മെൽവിന്റേതായുണ്ട്. *[[മൊബി ഡിക്ക്]]* ഉൾപ്പെടെയുള്ള കൃതികളെല്ലാം വൻ പരാജയമായി. മെൽവിന്റെ മരണത്തിനു മുപ്പതു വർഷത്തിനു ശേഷം പ്രസിദ്ധപ്പെടുത്തിയയതിന്റെ 71- മത്തെ വർഷം നോവലിന്റെയും നോവലിസ്റ്റിന്റെയും മഹത്ത്വം ലോകം തിരിച്ചറിഞ്ഞു.

ലോകചരിത്രത്തിലെ ഏറ്റവും മഹത്തായ 10 കൃതികളിൽ ഒന്നായി ലോകം ഇന്ന് മൊബി ഡിക്കിനെ വാഴ്ത്തുന്നു. വിധി ഒരിക്കലും ദയവു കനിച്ചിട്ടില്ലാത്ത മെൽവിന്റെ വിശ്വോത്തര ക്ലാസിക്കാണ് *[[മൊബി ഡിക്ക്]].* 1921 ൽ മൊബിഡിക് തിരിച്ചറിയപ്പെട്ടതിനു ശേഷം അവസാന കാലത്ത് അദ്ദേഹം രചിച്ച 'ബില്ലിബഡ് ' 1924 ൽ പുറത്തു വന്നു. ജീവിതകാലത്ത് 'റ്റൈപ്പി' എന്ന ഒരു കൃതി മാത്രമാണു അൽപ്പമെങ്കിലും ശ്രദ്ധയാകർഷിച്ചത്. മൊബി ഡിക്ക് ഉൾപ്പെടെയുള്ള സൃഷ്ടികൾ ലോകപ്രശംസ നേടുമ്പോളും അതു കാണാൻ വിധി മെൽവിനെ അനുവദിച്ചില്ല. 1891ൽ അദ്ദേഹം അന്തരിച്ചു.

വർഗ്ഗം:അമേരിക്കൻ നോവലെഴുത്തുകാർ
അതിവ്യാപനം

ഒന്നിനു മുകളിലൊന്നായി ക്രമീകൃതമായിട്ടുള്ള ശിലാസ്തരങ്ങളിൽ ഏതെങ്കിലുമൊന്നോ, പലതുമോ തൊട്ടുതാഴെയുള്ള അടരിനെക്കാൾ വ്യാപിച്ചുകാണുന്ന ഘടനയ്ക്ക് ഭൂവിജ്ഞാനീയത്തിലുള്ള പേരാണ് **അതിവ്യാപനം**. ഒരു പ്രത്യേക ഭൂഭാഗം അവതലന(subsidence)ത്തിനു വിധേയമായി ക്രമേണ താഴുകയും, തൻമൂലം അവസാദങ്ങൾ കൂടുതൽ സ്ഥലത്ത് അടിഞ്ഞും ഉറച്ചും അവസാദശിലാ ശേഖരങ്ങളായിത്തീരുകയും ചെയ്താൽ അവിടെ അതിവ്യാപനം ദൃശ്യമാകാം. അതിവ്യാപനത്തെ ഇത്തരം ഭൂഭാഗങ്ങളുടെ സൂചകമായി കരുതിവരുന്നു.

ശിലാപ്രസ്തര(Rock bed)ങ്ങളിൽ അടിയിലായിക്കാണുന്ന അടരുകൾ താരതമ്യേന പ്രായക്കൂടുതലുള്ളതായിരിക്കും. ഈ സ്തരങ്ങൾ സമവിന്യസ്തമോ (conformable), വിഷമവിന്യസ്തമോ (unconformable) ആകാം. സമവിന്യസ്തമായ ശിലാശേഖരങ്ങളിലാണ് അതിവ്യാപനം സാധാരണ കണ്ടുവരുന്നത്. ഭൂഭ്രംശ(Fault)ങ്ങളോടനുബന്ധിച്ച് ശിലാസ്തരങ്ങൾക്ക് തിരശ്ചീനദിശയിലുണ്ടാകുന്ന സഞ്ചലനം മൂലവും അതിവ്യാപനം സംഭവിക്കാം.

അടിയിലുള്ള ശിലാസ്തരങ്ങൾ ഊർധ്വമുഖമായി ക്രമീകരിക്കപ്പെട്ടിരുന്നാൽ അതിവ്യാപനം കാണിക്കുന്ന അടരുകൾ വിഷമവിന്യാസത്തിനു ഹേതുവായിത്തീരും. ആധാരശിലാസ്തരങ്ങളിലോരോന്നിനെയും വിഷമവിന്യസ്തമായി അതിക്രമിക്കുകയാണ് ഇവിടെ ചെയ്യുന്നത്.

## അവലംബം

## പുറംകണ്ണികൾ

*അതിവ്യാപനം (Overlap)
*അതിവ്യാപനം (Overlap)
പച്ച കാട്ടുകോഴി

**ജാവൻ കാട്ടുകോഴി** എന്ന പേരിലും അറിയപ്പെടുന്ന ഒരു കാട്ടുകോഴിയാണ് **പച്ച കാട്ടുകോഴി**. ഇവയെ ജാവ , ഇന്തോനേഷ്യ, ബാലി എന്നീ സ്ഥലങ്ങളിലെല്ലാം ദ്വീപുകളിലാണ് കാണപ്പെടുന്നത്. കാട്ടുകോഴികളിൽ വലിപ്പം കുറവുള്ള ഇവ പറക്കാൻ കഴിവുള്ള പക്ഷികളാണ്. ഇവ ഒരു ദ്വീപിൽ നിന്നു മറ്റൊന്നിലേക്ക് പറക്കുന്നത് സാധാരണമാണ്. നന്നായി പറക്കുവാൻ സാധിക്കുന്ന ഏക കാട്ടുകോഴിയും ഇവയാണ്. 
240px|thumb|പിട
## അവലംബം

## പുറത്തേക്കുള്ള കണ്ണികൾ
* പച്ച കാട്ടുകോഴി വിവരങ്ങളും ചിത്രവും  
* Captive breeding of Green Jungle Fowl (''Gallus varius'') in the TMII Bird Park 

വർഗ്ഗം:കാട്ടുകോഴികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
സുരേഷ് ഒബ്രോയ്

ഒരു ഇന്ത്യൻ ചലച്ചിത്രനടനാണ് **സുരേഷ് ഒബ്രോയ്.** (**Suresh Oberoi** (Hindi: सुरेश ओबेरॉय, ജനനം: ഡിസംബർ 17, 1946) ബോളിവുഡ് ചലച്ചിത്രനടനായ വിവേക് ഒബ്രോയുടെ പിതാവുകൂടിയാണ് ഇദ്ദേഹം. അദ്ദേഹം ജനിച്ചത് ഇപ്പോഴത്തെ പാകിസ്താനിലെ ക്വെറ്റ എന്ന സ്ഥലത്താണ്.. 1987 ലെ മികച്ച സഹനടനുള്ള ദേശീയപുരസ്കാരം അദ്ദേഹത്തിനു ലഭിച്ചിട്ടുണ്ട്. ഇന്ത്യാവിഭജനത്തിനു ശേഷം അദ്ദേഹത്തിന്റെ മാതാപിതാക്കൾ അമൃതസറിലേക്കും പിന്നീട് ഹൈദരാബാദിലേക്കും താമസമാക്കി. 
തന്റെ അഭിനയജീവിതത്തിൽ അദ്ദേഹം 135 ലധികം ചിത്രങ്ങളിൽ അഭിനയിച്ചിട്ടുണ്ട്.

## പുരസ്കാരങ്ങൾ
* 1985: നാമനിർദ്ദേശം: ഫിലിംഫെയർ മികച്ച സഹനടൻ – *[[Ghar Ek Mandir|ഘർ എക് മന്ദിർ]]*
* 1987: വിജയിച്ചു: മികച്ച സഹനടൻ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1946-ൽ ജനിച്ചവർ
വർഗ്ഗം:ഡിസംബർ 17-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
അതിശീതളജലം

0oC-ൽ താണ ഊഷ്മാവിലും ദ്രവമായി വർത്തിക്കുന്ന ജലമാണ് **അതിശീതളജലം**. അന്തരീക്ഷത്തിൽ സംഘനനം (condensation) ത്വരിതപ്പെടുന്നതിലും, മേഘരൂപവത്കരണത്തിലും അതിശീതളജലം സ്വാധീനത ചെലുത്തുന്നു. അതിശീതളത്വം ഒരു മിതസ്ഥായി (meta-stable) അവസ്ഥയായതിനാൽ ഖനീഭവിക്കുന്നതിനുള്ള പ്രവണത സാമാന്യമായി പ്രകടമാകാം. ഹിമപാളിയുമായോ, ഹിമകണങ്ങളുമായോ സമ്പർക്കമുണ്ടായാൽ ഉടനേ ഉറയുന്നു. അന്തരീക്ഷത്തിലെ ജലം മൊത്തം ഖനീഭവിക്കുവാൻ ഊഷ്മാവ് -40oC-ൽ എത്തേണ്ടിവരും. ഈ ഉഷ്മാവിനെ **സ്കേഫർസ്ഥിരാങ്കം**' (Schaefer point)  എന്നു പറയുന്നു. ഒന്നു മുതൽ 100 വരെ മൈക്രോൺ വ്യാസാർദ്ധമുള്ള ജലകണങ്ങൾ ഖനീഭവിക്കുന്നത് -36oC-നും -41oC-നും ഇടയ്ക്കായിരിക്കും. അതിശീതളജലം പലപ്പോഴും ഫ്രീസിങ് പോയിന്റ് ഡിപ്രഷനുമായി ആശയക്കുഴപ്പമുണ്ടാകാറുണ്ട്.

## അവലംബം

വർഗ്ഗം:താപഗതികം
വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ
വൈറ്റ് ചിക്ക്സ്

2004-ൽ പുറത്തിറങ്ങിയ അമേരിക്കൻ ചലച്ചിത്രമാണ് **വൈറ്റ് ചിക്ക്സ്**. ഷോൺ വയാൻസും മാർലോൺ വയാൻസുമാണ് പ്രധാന കഥാപാത്രങ്ങളെ അവതരിപ്പിക്കുന്നത്. ജോലി നഷ്ടപ്പെടാതിരിക്കാൻ വേണ്ടി സ്ത്രീ വേഷം കെട്ടുന്ന രണ്ട് പോലീസ് ഉദ്യോഗസ്ഥരുടെ കഥയാണ് ഇതിവൃത്തം.
## കഥാപാത്രങ്ങൾ
* ഷോൺ വയാൻസ് as കെവിൻ കോപ്ലാൻഡ്/ബ്രിട്ടാനി വിൽസൺ
* മാർലോൺ ന as മാർകസ് കോപ്ലാൻഡ്/ടിഫാനി വിൽസൺ
* ബിസി ഫിലിപസ് as കാരൻ Googlestein
* ജെസിക്കാ കോഫിയേൽ as ടോറി
* ജെന്നിഫർ കാർപെൻറർ as ലിസ
* ജെയ്മെ കിങ് as ഹീതർ വാൻഡർഗെൽഡ്
* ബ്രിട്ടാനി ഡാനിയേൽ as മെഗാൻ വാൻഡർഗെൽഡ്
* ടെറി ക്രൂസ് as Latrell Spencer
* John Heard as Warren Vandergeld
* Frankie Faison as Section Chief Elliott Gordon
* Lochlyn Munro as Agent Jake Harper
* Eddie Velez as Agent Vincent Gomez
* Maitland Ward as Brittany Wilson
* Anne Dudek as Tiffany Wilson
* Rochelle Aytes as Denise Porter
* John Reardon as Heath
* Faune A. Chambers as Gina Copeland
* Steven Grayhm as Russ
* Drew Sidora as Shaunice
* Casey Lee as Tony
* Kevin Blatch as Aubrey
* David Lewis as Josh
* Suzy Joachim as Elaine Vandergeld
## സൌണ്ട് ട്രാക്സ്
#"ലാറ്റിൻ തഗ്സ്" – സൈപ്രസ് ഹിൽ
#"Hey Ms. Wilson" – The Penfifteen Club
#"ഷേക്ക് ഇറ്റ്(Like a White Girl)" – Jesse Jaymes (Copeland) 
#"A Thousand Miles" – Vanessa Carlton
#"Realest Niggas" – 50 Cent, Notorious B.I.G., Eminem
#"White Girls" – Mighty Casey
#"Dance City" – Oscar Hernandez
#"Trouble" – P!nk
#"U Can't Touch This" – MC Hammer
#"Dance, Dance, Dance" – The Beach Boys
#"Guantanamera" – Jose Fernandez Diaz
#"It's My Life" – No Doubt
#"(I Got That) Boom Boom" – Britney Spears, Ying Yang Twins
#"Bounce (The Bandit Club Remix)" - Stock, IC Green
#"Crazy in Love" – Beyoncé, Jay-Z
#"ഇറ്റ്സ് ട്രിക്കി" – റൺ–ഡി.എം.സി.
#"This Love" – മാരോൺ 5
#"No Control" – Blackfire
#"I Wanna Know" – Joe
#"Tipsy" – J-Kwon
#"Satisfaction" – Benny Benassi
#"Let's Get It Started" – Black Eyed Peas
#"Move Your Feet" – Junior Senior
#"Final Heartbreak" – Jessica Simpson
#"I Need Your Love Tonight" – എൽവിസ് പ്രിസ്ലി
## അവലംബം


വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
അതിസൂക്ഷ്മദർശിനി

അത്യന്തസൂക്ഷ്മപദാർഥങ്ങളുടെ പരിശോധനയ്ക്കും പഠനത്തിനും ഉപയോഗിക്കുന്ന ഒരു ഭൌതികസംവിധാനമാണ് **അതിസൂക്ഷ്മദർശിനി**. അസാധാരണമായ ആവർധനശേഷിയുള്ള ഉപകരണമാണെന്ന് പേരുകൊണ്ട് സൂചിപ്പിക്കപ്പെടുന്നെങ്കിലും അപ്രകാരമുള്ള ഒരു ഉപകരണമല്ല ഇത്. അതിസൂക്ഷ്മപദാർഥങ്ങളിൽ പ്രദീപ്തിയുണ്ടാക്കുന്ന ഒരു പ്രത്യേക സംവിധാനത്തെയാണ് ഈ പദം സൂചിപ്പിക്കുന്നത്.

കൊളോയിഡകണങ്ങൾ (Colloidal particles), മഞ്ഞുതുള്ളികൾ (fog drops), പുകയുടെ അംശം എന്നീ അതിസൂക്ഷ്മപദാർഥങ്ങൾ അത്യധികം ഇരുണ്ട പശ്ചാത്തലത്തിൽ ദ്രവനിലംബനത്തിലോ വാതകനിലംബനത്തിലോ (liquid or gaseous suspension) വച്ച് പ്രദീപ്തമാക്കുന്നു. വീക്ഷണതലത്തിലേക്കു തീക്ഷ്ണപ്രകാശം കടത്തിയാണ് പ്രദീപ്തമാക്കുന്നത്. വീക്ഷണതലം കോണികാകൃതിയിൽ ആയിരിക്കും. പ്രകാശത്തിന്റെ പ്രകീർണന (scattering) പരീക്ഷണങ്ങളിൽ ഈ വീക്ഷണതലത്തെ 'ടിൻഡൽകോൺ' (tyndall cone) എന്നു വിളിക്കുന്നു. സാധാരണ സൂക്ഷ്മദർശിനിയിൽ, ദൃശ്യമായ പ്രതിച്ഛായ ഉണ്ടാക്കാൻ കഴിയാത്തത്ര ചെറിയ പദാർഥങ്ങൾ ഈ സംവിധാനംകൊണ്ട് ചെറിയ വിഭംഗനവളയങ്ങൾ (diffraction rings) സൃഷ്ടിക്കുന്നു. ഇരുണ്ട പശ്ചാത്തലത്തിൽ സൂക്ഷ്മവും തെളിഞ്ഞതുമായ പ്രകാശപ്പൊട്ടുകളായി ഈ വളയങ്ങൾ കാണാവുന്നതാണ്.

പദാർഥ കണങ്ങളിൽനിന്നു പുറപ്പെടുന്ന പ്രകാശ രശ്മികൾ അവയുടെ സംഖ്യ, സ്ഥാനം, ബ്രൌണിയൻ ചലനം (brownian movement) എന്നിവ വെളിപ്പെടുത്തുന്നു. ഏറ്റവും സൂക്ഷ്മമായ മാലിന്യങ്ങൾ കണ്ടെത്താനും സൂക്ഷ്മജീവികളുടെ വളർച്ച മനസ്സിലാക്കാനും അതിസൂക്ഷ്മദർശിനിയുടെ തത്ത്വം പ്രയോജനപ്പെടുത്താറുണ്ട്. ലായനികളിൽ രൂപപ്പെടുന്ന പരലുകൾ (crystals) കണ്ടുപിടിക്കാനും കൃത്രിമ നാരുകളുടെ ഘടന മനസ്സിലാക്കാനുംഇത് ഉപകരിക്കുന്നു.

## പുറംകണ്ണികൾ

*അതിസൂക്ഷ്മദർശിനി 
*അതിസൂക്ഷ്മദർശിനി 

വർഗ്ഗം:പ്രകാശിക ഉപകരണങ്ങൾ
വർഗ്ഗം:സൂക്ഷ്മദർശിനികൾ
അതിസ്വാര്യ

സാമസപ്തകത്തിന്റെ ഏറ്റവും ഒടുവിലത്തെ സ്വരമാണ് **അതിസ്വാര്യ**. ക്രുഷ്ട, പ്രഥമ, ദ്വിതീയ, തൃതീയ, ചതുർഥ, മന്ദ്ര, അതിസ്വാര്യ എന്നിവയാണ് സാമസപ്തകസ്വരങ്ങൾ.

ഉദാത്തം, അനുദാത്തം, സ്വരിതം എന്നീ മൂന്നു സ്വരങ്ങളായിരുന്നു വേദപാരായണത്തിന് ആദികാലങ്ങളിൽ ഉപയോഗിച്ചിരുന്നത്. ഉദാത്തമെന്നാൽ ഉച്ചസ്വരമെന്നും അനുദാത്തമെന്നാൽ അതിന്റെ താഴെയുള്ള സ്വരമെന്നും സ്വരിതമെന്നാൽ സ്ഥായീസ്വരമെന്നും വിവക്ഷിക്കപ്പെട്ടിരിക്കുന്നു. വേദപാരായണത്തിന്റെ ഗാനാത്മകത ക്രമമായി വളർന്നുകൊണ്ടിരുന്നു. സാമഗാനാലാപത്തിന്റെ ഘട്ടമായതോടെ പ്രായേണ സാമസപ്തകം ആവിർഭവിച്ചു. തുല്യാന്തരമുള്ള സ്വരങ്ങൾ അവരോഹണ ക്രമത്തിൽ അടുക്കിയതാണ് സാമസപ്തകം. ഈ സ്വരങ്ങൾ ക്രമത്തിന് മധ്യമം, ഗാന്ധാരം, രിഷഭം, ഷഡ്ജം, നിഷാദം, ധൈവതം, പഞ്ചമം ഇവയാണ്. (ഷഡ്ജം, രിഷഭം തുടങ്ങിയ പേരുകൾ വളരെ പിന്നീടു മാത്രമേ ആവിർഭവിച്ചിട്ടുള്ളൂ.)

സാമസപ്തകമാണ് ഭാരതീയ സംഗീതത്തിന് ബീജാവാപം ചെയ്തത്. ഷഡ്ജഗ്രാമത്തിന്റെ ഉദ്ഭവം ഇതിൽ നിന്നാണ്.
ശ്രീലങ്കൻ കാട്ടുകോഴി

ശ്രീലങ്കയിൽ മാത്രം കാണപ്പെടുന്ന ഒരിനം കാട്ടുകോഴിയാണ് **ശ്രീലങ്കൻ കാട്ടുകോഴി**. കോളനിവൽകരണത്തിന്റെ കാലത്ത് ഇതിനെ *സിലോൺ കാട്ടുകോഴി* എന്നും അറിയപ്പെട്ടിരുന്നു. സിംഹള ഭാഷയിൽ ഇവയെ *വാലി കുകുല* (වළි කුකුළා) എന്ന് വിളിക്കുന്നു. ശ്രീലങ്കൻ കാട്ടുകോഴിക്ക് ഏറ്റവും അടുത്ത ബന്ധമുള്ളത് പച്ച കാട്ടുകോഴിയോടാണ്.
thumb|പിട

## അവലംബം

## പുറത്തേക്കുള്ള കണ്ണികൾ
* ARKive - images and movies of the Sri Lanka junglefowl ''(Gallus lafayetii)'' 

വർഗ്ഗം:കാട്ടുകോഴികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
നന്ദ (നടി)

ഒരു ഇന്ത്യൻ ചലച്ചിത്രനടിയാണ് **നന്ദ** (8 ജനുവരി 1939 - 25 മാർച്ച് 2014). പ്രധാനമായും ഹിന്ദി ചലച്ചിത്രങ്ങളിലാണ് ഇവർ അഭിനയിച്ചിട്ടുള്ളത്.

## അഭിനയജീവിതം
നന്ദ ജനിച്ചത് ഒരു മറാത്തി കുടുംബത്തിലാണ്. മറാത്തി ചലച്ചിത്രവേദിയിലെ അഭിനേതാവും സംവിധായകനുമായ വിനായക് ദാമോദർ കർണാടകി ആണ്. മാതാവ് മറാത്തി ചലച്ചിത്ര അഭിനേത്രിയായിരുന്ന മീനാക്ഷി ശിരോദ്കർ. തന്റെ കുട്ടിക്കാലത്ത് തന്നെ പിതാവ് മരണമടഞ്ഞു. നന്ദ ഒരു ബാലനടിയായിട്ടാണ്  അഭിനയ ജീവിതം തുടങ്ങിയത്. 1950 കളിലാണ് നന്ദ അഭിനയം തുടങ്ങിയത്. 1956ൽ വി. ശാന്താറാം സംവിധാനം ചെയ്ത 'തൂഫാൻ ഔർ ദിയ' എന്ന ചിത്രത്തിലൂടെയായിരുന്നു അരങ്ങേറ്റം. 1959ൽ ബൽരാജ് സാഹ്നിക്കൊപ്പം 'ഛോട്ടി ബഹനി'ലെ വേഷം ഏറെ ശ്രദ്ധിക്കപ്പെട്ടു. അമ്മാവനായ വി.ശാന്താറാമാണ് നന്ദക്ക്  നല്ല അവസരങ്ങൾ നൽകിയത്.

## സിനിമകൾ
തീൻ ദേവിയാൻ, ഗുമംനാം, ദൂൽ കാ ഫൂൽ, ദുൽഹൻ, ബാബി, നയാ സൻസാർ, ജബ് ജബ് ഫൂൽ കിലെ, മസ്ദൂർ, പരിണീത ഉൾപ്പെടെ എഴുപത്തിമൂന്നിലധികം ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തു. ഹിന്ദിയിലും മറാഠി സിനിമകളിലും അഭിനയിച്ചു.  ജബ് ജബ് ഫൂൽ കിലെ എന്ന ചിത്രത്തിൽ ശശി കപൂറിന്റെ ജോഡിയായി അഭിനയിച്ചത് ഏറെ ശ്രദ്ധിക്കപ്പെട്ടു. രാജേഷ് ഖന്നയോടൊപ്പം ദ ട്രെയിൻ എന്ന ചിത്രത്തിലും ഋഷി കപൂറിനൊപ്പം പ്രേംരോഗ് എന്ന ചിത്രത്തിലും ശ്രദ്ധേയമായ വേഷങ്ങൾ ചെയ്തു. ദേവാനന്ദിനൊപ്പം 'കാലാബസാറി'ലും അഭിനയിച്ചു.

## അവലംബം

## പുറത്തേക്കുള്ള കണ്ണികൾ
*
*  http://movies.indiatimes.com/News/Veteran-actress-Nanda-makes-a-rare-appearance/articleshow/5587529.cms  Veteran actress Nanda makes a rare appearance
* rediff.com (URL accessed 7-Apr-06)
* http://www.nandatown.com  Nanda

വർഗ്ഗം:1939-ൽ ജനിച്ചവർ
വർഗ്ഗം:ജനുവരി 8-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 25-ന് മരിച്ചവർ
വർഗ്ഗം:മികച്ച സഹനടിക്കുള്ള ഫിലിംഫെയർ അവാർഡ് ലഭിച്ചവർ
അന്തര മാലി

പ്രധാനമായും ബോളിവുഡ് ചിത്രങ്ങളിൽ അഭിനയിക്കുന്ന ഒരു ഇന്ത്യൻ ചലച്ചിത്രനടിയാണ് അന്തര മാലി (**Antara Mali** (, ). 
അന്തര മാലി ജനിച്ചത്  ഉത്തർപ്രദേശിലെ ഗജുരൗല എന്ന സ്ഥലത്താണ്. പിതാവ് ജഗദീശ് മാലി ഒരു ഫോട്ടോഗ്രാഫറാണ്.

## അഭിനയ ജീവിതം
അന്തര മാലി തന്റെ അഭിനയ ജീവിതം തുടങ്ങുന്നത് 1999 ൽ *പ്രേംകഥ* എന്ന ചിത്രത്തിൽ അഭിനയിച്ചുകൊണ്ടാണ്. ഇത് സംവിധാനം ചെയ്തത് രാം ഗോപാൽ വർമ്മയാണ്. പിന്നീട് അന്തര മാലി രാം ഗോപാൽ വർമ്മയുടെ ചിത്രങ്ങളിൽ തുടർന്നും അഭിനയിച്ചു.

## സ്വകാര്യ ജീവിതം
12 ജൂൺ  2009 ൽ സി.ക്യൂ മാഗസിന്റെ എഡിറ്ററായ ചെ.കുര്യനെ വിവാഹം ചെയ്തു.

## അവലംബം

## പുറത്തേക്കുള്ള കണ്ണികൾ

വർഗ്ഗം:1979-ൽ ജനിച്ചവർ
വർഗ്ഗം:മേയ് 11-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
അസം ഗണ പരിഷത്ത്

അസമിലെ പ്രധാന രാഷ്ട്രീയ കക്ഷികളിലൊന്നാണ് **അസം ഗണ പരിഷത്ത്** (Asom Gana Parishad അഥവാ AGP). 1985 മുതൽ 1989 വരെയും പിന്നീട് 1996 മുതൽ 2001 വരെയും ഉള്ള കാലയളവുകളിൽ സംസ്ഥാന ഭരണം നടത്തിയിരുന്നത് അസം ഗണ പരിഷത്തിന്റെ നേതൃത്വത്തിലുള്ള സർക്കാരുകളായിരുന്നു.

## ചരിത്രം
സംസ്ഥാനത്തെ അന:ധികൃത കുടിയേറ്റത്തിനെതിരായി  ഓൾ അസം സ്റ്റുഡന്റ്സ് യൂണിയന്റെ നേതൃത്വത്തിൽ ഉടലെടുത്ത അസം മൂവ്മെന്റ് പ്രക്ഷോഭകാലത്ത് (1979 - 1985) ഒരു ശക്തവും സംഘടിതവുമായ പ്രാദേശിക പാർട്ടിക്ക് വേണ്ടിയുള്ള അഭിലാഷം പ്രക്ഷോഭകാരികളുടെ ഇടയിൽ ഉയർന്നു വന്നു. സംസ്ഥാനത്തിന്റെ വ്യാവസായിക മേഖലയിലെ പിന്നോക്കാവസ്ഥയും കുറഞ്ഞ തൊഴിൽ സാധ്യതകളും അസ്സാമിയ മധ്യവർഗ്ഗത്തിനിടയിൽ പരത്തിയ അസംതൃപ്തി ഇതിനെ ത്വരിതപ്പെടുത്തി. അസം അക്കോർഡ് എന്നറിയപ്പെടുന്ന കരാർ പ്രകാരം 1985 ഓഗസ്റ്റ് മാസത്തിൽ പ്രക്ഷോഭം ഒത്തുതീർപ്പായെങ്കിലും ആ വർഷം നടന്ന നിയമസഭാ തെരഞ്ഞെടുപ്പിന് മുൻപായി  പ്രക്ഷോഭത്തിന്  പിന്തുണ നൽകിയ വിവിധ സംഘടനകളുടെ കൂട്ടായ ശ്രമഫലമായി അസം ഗണ പരിഷത്ത് എന്ന പ്രാദേശിക പാർട്ടി രൂപമെടുത്തു. അപ്പോഴേക്കും ഓൾ അസം സ്റ്റുഡന്റ്സ് യൂണിയൻ സ്വയം പിരിച്ചു വിട്ട് ‎ ‎പ്രഫുല്ല കുമാർ മഹന്തയെ പോലെയുള്ള സ്റ്റുഡൻസ് യൂണിയൻ നേതാക്കൾ പുതിയ പാർട്ടിയുടെ സമുന്നത സ്ഥാനങ്ങളിലേക്കെത്തി. അത്തവണത്തെ തെരഞ്ഞെടുപ്പിൽ അസം ഗണ പരിഷത്ത് വിജയം നേടുകയും പ്രഫുല്ല കുമാർ മഹന്തയെ മുഖ്യമന്ത്രിയായി നിയോഗിക്കുകയും ചെയ്തു.
### പിളർപ്പുകളും ലയനങ്ങളും
1991 മാർച്ചിൽ പാർട്ടിയിലുണ്ടായ പിളർപ്പിനെ തുടർന്ന് അന്നത്തെ ജനറൽ സെക്രട്ടറിയായിരുന്ന ഭൃഗു കുമാർ ഫുകാൻ, മുൻ എം.പി ദിനേശ് ഗോസ്വാമി, സ്പീക്കർ പുലകേഷ് ബറൂറ തുടങ്ങിയവരുടെ നേതൃത്വത്തിൽ നതുൻ അസം ഗണ പരിഷത്ത് എന്ന പുതിയ പാർട്ടി സ്ഥാപിക്കപ്പെട്ടു. എന്നാൽ 1992-ൽ ഇവർ വീണ്ടും അസം ഗണ പരിഷത്തിൽ ലയിച്ചു.

2000-ൽ പ്രഫുൽ കുമാർ മഹന്തയുടെ മന്ത്രിസഭയിലെ പൊതു മരാമത്ത് വകുപ്പ് മന്ത്രിയായിരുന്ന അതുൽ ബോറയുടെ നേതൃത്വത്തിൽ ഒരു വിഭാഗം പാർട്ടിയിൽ നിന്ന് മാറി തൃണമൂൽ ഗണ പരിഷത്ത് (TGP) എന്ന പാർട്ടിക്ക് രൂപം നൽകി.

2001-ൽ മഹന്ത സർക്കാരിന് അധികാരം നഷ്ടമാവുകയും കോൺഗ്രസിന്റെ നേതൃത്വത്തിലുള്ള സർക്കാർ നിലവിൽ വരുകയും ചെയ്തു. ഇതിനെ തുടർന്നുള്ള കാലയളവിൽ അദ്ദേഹത്തിന് എതിരായി വിവിധ കോണുകളിൽ നിന്ന് അനവധി അഴിമതി ആരോപണങ്ങൾ ഉയർന്നു വന്നു. ഒപ്പം അദ്ദേഹത്തിന്റെ ഭരണവേളയിൽ സംസ്ഥാനത്ത് നടന്ന 'നിശ്ശബ്ദ കൊലപാതങ്ങളിൽ' സർക്കാരിന് പങ്കാളിത്തം ഉണ്ടായിരുന്നു എന്ന വാദവും ചർച്ചാ വിഷയമായി. ഇതെല്ലാം അദ്ദേഹത്തിന് പാർട്ടി അധ്യക്ഷസ്ഥാനം നഷ്ടപ്പെടാൻ കാരണങ്ങളായി . തുടർന്ന് 2005 ജൂലൈ 3-ന് പാർട്ടി വിരുദ്ധപ്രവർത്തനങ്ങളുടെ പേരിൽ അസം ഗണ പരിഷത്തിൽ നിന്ന് പുറത്താക്കപ്പെട്ട മഹന്ത അസം ഗണ പരിഷത്ത് ( പ്രോഗ്രസീവ്) എന്ന പാർട്ടി രൂപീകരിച്ചു.

2008-ൽ പാർട്ടിയിൽ നിന്ന് പല കാലങ്ങളിൽ വിട്ടുപോയ പാർട്ടികളെ തിരികെ കൊണ്ട് വന്ന് സംഘടനയെ ശക്തിപ്പെടുത്തണം എന്ന ഒരു ചിന്ത അസം ഗണ പരിഷത്ത് നേതൃത്വത്തിലുണ്ടാവുകയും അതിനുളള  ആത്മാർത്ഥ ശ്രമങ്ങൾ ആരംഭിക്കയും അതിന്റെ ഫലമായി മഹന്തയുടെ അസം ഗണ പരിഷത്ത് ( പ്രോഗ്രസീവ്), ബോറയുടെ തൃണമൂൽ ഗണ പരിഷത്ത് തുടങ്ങിയ പാർട്ടികൾ അസം ഗണ പരിഷത്തിൽ ലയിച്ചു.

## അവലംബം


വർഗ്ഗം:ഇന്ത്യയിലെ രാഷ്ട്രീയകക്ഷികൾ
ജയമാലിനി

ഒരു തെന്നിന്ത്യൻ ചലച്ചിത്ര നടിയാണ് **ജയമാലിനി**. തെലുഗു, തമിഴ്, മലയാളം, കന്നഡ ,  ഹിന്ദി ചലച്ചിത്രങ്ങളിലായി 500 ലധികം ചിത്രങ്ങളിൽ അഭിനയിച്ചിട്ടുണ്ട്. 

## ജീവചരിത്രം
ജയമാലിനി ജനിച്ചത്  1964 ൽ  ആന്ധ്രാപ്രദേശിലെ സുല്ലുർപേട്ട എന്ന സ്ഥലത്ത് ആണ്. 

തന്റെ അഭിനയ ജീവിതം ആരംഭിച്ചത് 1978 ൽ *ഷാലിമാർ*  എന്ന ചിത്രത്തിലൂടെയാണ്. പിന്നീട് പല ചിത്രങ്ങളിൽ കാബറെ വേഷങ്ങളിലും ഐറ്റം നമ്പറുകളിലുമായി ഡാൻസ് വേഷങ്ങൾ ചെയ്തു. 

## സ്വകാര്യ ജീവിതം
തന്റെ അഭിനയ ജീവിതത്തിനു ശേഷം ജയമാലിനി വിവാഹം കഴിഞ്ഞ് ചെന്നൈയിൽ താമസിക്കുന്നു. രണ്ട് പെണ്മക്കളുണ്ട്. 

## അവലംബം

വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:1958-ൽ ജനിച്ചവർ
മാളവിക (ശ്വേത കൊന്നൂർ)

ഒരു ചലച്ചിത്രനടിയാണ് **മാളവിക** എന്നപേരിൽ ചലച്ചിത്രരംഗത്ത് അറിയപ്പെടുന്ന **ശ്വേത കൊന്നൂർ** (ജനനം: 19 ജൂലൈ 1979).  ആദ്യകാലത്ത് പരസ്യ ചിത്രങ്ങളിൽ അഭിനയിച്ചുകൊണ്ടായിരുന്നു മാളവികയുടെ തുടക്കം. പിന്നീട് തമിഴ് , തെലുഗു, മലയാളം ഭാഷാ ചിത്രങ്ങളിൽ അഭിനയിച്ചു.. മാളവിക വിവാഹം ചെയ്തിരിക്കുന്നത് ഇന്ത്യൻ ഫിലിം പ്രവർത്തകനായ സുമേഷ് മേനൊനെയാണ്. ഇവരുടെ വിവാഹം 2007 ലായിരുന്നു.

## അഭിനയ ജീവിതം
തന്റെ അഭിനയ ജീവിതം മാളവിക തുടങ്ങിയത് 1999 ലായിരുന്നു. തമിഴ് ചിത്രമായ *ഉന്നൈ തേടി* ആയിരുന്നു ആദ്യ ചിത്രം. 2004 ൽ അഭിനയിച്ച തമിഴ് ചിത്രമായ *വസൂൽ രാജ എം.ബി.ബി.എസ്*  എന്ന ചിത്രം ശ്രദ്ധേയമായി.

## അവലംബം

വർഗ്ഗം:1979-ൽ ജനിച്ചവർ
വർഗ്ഗം:ജൂലൈ 19-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
അതീതം

സംഗീതനിബദ്ധമായ ഗാനങ്ങളിൽ പ്രയോഗിക്കുന്ന താളങ്ങളിൽ ഒരിനമാണ് **അതീതം**. ഒരു ഗാനത്തിന്റെ തുടക്കത്തെ *എടുപ്പ്* (ഗ്രഹം) എന്നു പറഞ്ഞുവരുന്നു. സമം, വിഷമം എന്നിങ്ങനെ എടുപ്പുകൾ രണ്ടുതരമുണ്ട്. അതിൽ വിഷമംതന്നെ രണ്ടു പ്രകാരമുണ്ട്. അതിൽ ഒന്നാണ് അതീതം. പാടുവാൻ പോകുന്ന താളവട്ടത്തോടു ചേർന്ന പദത്തിന്റെയോ പദാവലിയുടെയോ എടുപ്പ്, മുൻപത്തെ താളവട്ടത്തിൽ ചേർന്നിരിക്കുന്നതായി ചില ഗാനങ്ങളിൽ കാണുന്നു; ഇതാണ് അതീതത്തിന്റെ സ്വഭാവം. അതീതം ഗാനങ്ങളിൽ ഏർപ്പെടുത്തുന്നതു മിക്കവാറും സംഗീത സാഹിത്യപ്പൊരുത്തത്തെ ഉദ്ദേശിച്ചാണ്.
വിദ്യ മാൽവാടെ

പ്രധാനമായും ബോളിവുഡ് ചലച്ചിത്രങ്ങളിൽ അഭിനയിക്കുന്ന ഒരു ഇന്ത്യൻ ചലച്ചിത്രനടിയാണ് **വിദ്യ മാൽവാടെ** (**Vidya Malvade** (Marathi: विद्या माळवदे).

## സ്വകാര്യ ജീവിതം
വിദ്യ നിയമത്തിൽ ബിരുദമെടുത്തതിനു ശേഷം ഒരു എയർ ഹോസ്റ്റസ് ആയിട്ടാണ് ജോലിചെയ്തിരുന്നത് . വിദ്യയുടെ ആദ്യ ഭർത്താവ് കാപ്റ്റൻ. അർവിന്ദ് സിംഗ് ബഗ്ഗ  അലയൻസ് എയർ വിമാനസർവീസ്സിൽ പൈലറ്റ് ആയിരുന്നു. അദ്ദേഹം 2000 ൽ ഒരു വിമാന അപകടത്തിൽ  മരിച്ചു. 2009 ൽ വിദ്യ സംവിധായകനായ സഞ്ജയ് ദയ്മയെ വിവാഹം ചെയ്തു.

## അഭിനയജീവിതം
മഹാരാഷ്ട്രയിൽ ജനിച്ച വിദ്യ തന്റെ അഭിനയ ജീവിതം തുടങ്ങിയത്  2003 ൽ വിക്രം ഭട്ടിന്റെ *ഇന്തഹ*  എന്ന ചിത്രത്തിലൂടെയായിരുന്നു.  ഈ ചിത്രം അത്ര വിജയമായില്ല. പിന്നീട് പല ചെറിയ വേഷങ്ങളിലും, പരസ്യ ചിത്രങ്ങളിലും അഭിനയിച്ചു. 2007 ൽ *[[Chak De India|ചക് ദേ ഇന്ത്യ]]* എന്ന ചിത്രത്തിൽ ഷാരൂഖ് ഖാനോടൊപ്പം അഭിനയിച്ചത് വളരെയധികം ശ്രദ്ധേയമായി.

## അവലംബം

## പുറത്തേക്കുള്ള കണ്ണികൾ
* 
* Chak De India Biography
* Interview with Bollyspice.com 

വർഗ്ഗം:1972-ൽ ജനിച്ചവർ
വർഗ്ഗം:മാർച്ച് 2-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
പി.കെ. ഗുരുദാസൻ

വി.എസ്.അച്യുതാനന്ദൻ
മന്ത്രിസഭയിലെ(2006-2011) 
സംസ്ഥാന എക്സൈസ്, തൊഴിൽ വകുപ്പ് മന്ത്രിയായിരുന്ന കൊല്ലം ജില്ലയിൽ നിന്നുള്ള
മുതിർന്ന സിപിഎം നേതാവാണ്
**പി.കെ.ഗുരുദാസൻ **
2006, 2011 നിയമസഭകളിൽ
കൊല്ലത്ത് നിന്നുള്ള നിയമസഭാംഗമായും
പ്രവർത്തിച്ചിട്ടുണ്ട്.

## ജീവിതരേഖ
കൊല്ലം ജില്ലയിലെ പരവൂർ താലൂക്കിലെ 
കോങ്ങാൽ പഞ്ചായത്തിൽ പനമൂട്ടിൽ 
കൃഷ്ണൻ്റെയും യശോദയുടേയും മകനായി
1935 ജൂലൈ പത്തിന് ജനനം.
പനമൂട്ടിൽ കൃഷ്ണൻ ഗുരുദാസൻ എന്നതാണ് ശരിയായ പേര്.
പിന്നീട് പി.കെ.ഗുരുദാസൻ 
എന്ന പേരിൽ അറിയപ്പെടുകയായിരുന്നു.

തെക്കുംഭാഗം ഗവ. എച്ച്എസ്എസ്,
പരവൂർ എച്ച്എൻവി സ്കൂൾ,
കോട്ടപ്പുറം എച്ച്എസ്എസ്,
എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ ഗുരുദാസൻ
കൊല്ലം എസ്എൻ കോളേജിൽ നിന്ന്
ഇൻ്റർമീഡിയറ്റ് പാസായി.

1953-ൽ കമ്മ്യൂണിസ്റ്റ് പാർട്ടിയിൽ അംഗമായ ഗുരുദാസൻ 1954-ൽ കമ്മ്യൂണിസ്റ്റ് പാർട്ടിയുടെ പരവൂർ ലോക്കൽ കമ്മിറ്റിയുടെ സെക്രട്ടറിയായി. 
1964-ൽ അഖിലേന്ത്യ അടിസ്ഥാനത്തിൽ
കമ്മ്യൂണിസ്റ്റ് പാർട്ടി പിളർന്നതോടെ മാർക്സിസ്റ്റ് പാർട്ടിയിൽ ചേർന്നു.

1964 മുതൽ 1977 വരെ മാർക്സിസ്റ്റ് പാർട്ടിയുടെ ചാത്തന്നൂർ ഏരിയാ കമ്മിറ്റിയുടെ സെക്രട്ടറിയായും 1977 മുതൽ 
1980 വരെ കൊല്ലം ഏരിയാ കമ്മിറ്റി
സെക്രട്ടറിയായും പ്രവർത്തിച്ചു.

1964 മുതൽ മാർക്സിസ്റ്റ് പാർട്ടിയുടെ 
കൊല്ലം ജില്ലാ കമ്മിറ്റി അംഗവും
1977-ൽ ജില്ലാ സെക്രട്ടറിയേറ്റ് അംഗവും
1981 മുതൽ മാർക്സിസ്റ്റ് പാർട്ടി
സംസ്ഥാന കമ്മിറ്റി അംഗവുമായിരുന്ന ഗുരുദാസൻ 1981 മുതൽ 1998 വരെ മാർക്സിസ്റ്റ് പാർട്ടിയുടെ 
കൊല്ലം ജില്ലാ സെക്രട്ടറിയായിരുന്നു.

1998-ൽ മാർക്സിസ്റ്റ് പാർട്ടിയുടെ
സംസ്ഥാന സെക്രട്ടറിയേറ്റ്, കേന്ദ്രകമ്മറ്റി
അംഗമായി തിരഞ്ഞെടുക്കപ്പെട്ടതിനെ തുടർന്ന് കെ.രാജഗോപാൽ 
കൊല്ലം ജില്ലാ സെക്രട്ടറിയായി.

2000 ആണ്ടിൽ സിഐടിയു സംസ്ഥാന 
ജനറൽ സെക്രട്ടറിയായും അഖിലേന്ത്യ
സെക്രട്ടറിയായും പ്രവർത്തിച്ച 
ഗുരുദാസൻ 2003-ൽ സിഐടിയുവിൻ്റെ
അഖിലേന്ത്യ വൈസ് പ്രസിഡൻ്റായി.

2002-ലെ കണ്ണൂർ സംസ്ഥാന 
സമ്മേളനത്തോടെ മാർക്സിസ്റ്റ് പാർട്ടി
വി.എസ് പക്ഷം, പിണറായി പക്ഷം
എന്നിങ്ങനെ രണ്ട് വിഭാഗങ്ങളായി വിഘടിച്ച് മാറിയപ്പോൾ സംസ്ഥാനത്തെ പാർട്ടിയിൽ
വി.എസ്.അച്യുതാനന്ദൻ്റെ വിശ്വസ്ഥനായ
വലംകൈയായിരുന്നു ഗുരുദാസൻ.

2001-ലെ കേരള നിയമസഭ തിരഞ്ഞെടുപ്പിൽ വർക്കലയിൽ നിന്നും
മത്സരിച്ചെങ്കിലും പരാജയപ്പെട്ടു.
2006-ലെ നിയമസഭ തിരഞ്ഞെടുപ്പിൽ 
കൊല്ലത്ത് നിന്ന് ആദ്യമായി നിയമസഭാംഗമായ ഗുരുദാസൻ 
വി.എസ്. അച്യുതാനന്ദൻ മുഖ്യമന്ത്രിയായ
2006 മുതൽ 2011 വരെ 
നിലവിലിരുന്ന പന്ത്രണ്ടാം കേരള നിയമസഭയിലെ സംസ്ഥാന എക്സൈസ് 
തൊഴിൽ വകുപ്പ് മന്ത്രിയായിരുന്നു.
2011-ൽ കൊല്ലത്ത് നിന്ന് വീണ്ടും നിയമസഭാംഗമായി തിരഞ്ഞെടുക്കപ്പെട്ടു.

2015-ൽ പാർട്ടി സംസ്ഥാന സെക്രട്ടറിയേറ്റിൽ നിന്നും 2018-ൽ സംസ്ഥാന കമ്മിറ്റിയിൽ നിന്നും
ഒഴിവായി. 2015 മുതൽ 2022 വരെ മാർക്സിസ്റ്റ് പാർട്ടിയുടെ കേന്ദ്ര കമ്മറ്റിയിൽ
ക്ഷണിതാവ് അംഗമായും 2018 മുതൽ 2022 വരെ പാർട്ടി സംസ്ഥാന കമ്മിറ്റിയിൽ പ്രത്യേക ക്ഷണിതാവായും പ്രവർത്തിച്ചു. നിലവിൽ 2022 മുതൽ പാർട്ടിയുടെ കൊല്ലം ജില്ലാ കമ്മിറ്റിയിൽ പ്രത്യേക ക്ഷണിതാവാണ്.

## സ്വകാര്യ ജീവിതം
* ഭാര്യ : ലില്ലി
* മക്കൾ 
* സീമ
* രൂപ
* ദിവ
* ഗിരി

## തിരഞ്ഞെടുപ്പുകൾ

## അവലംബം

വർഗ്ഗം:1935-ൽ ജനിച്ചവർ
വർഗ്ഗം:ജൂലൈ 10-ന് ജനിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ
Facebook
ഓൾ ഇന്ത്യ എൻ.ആർ കോൺഗ്രസ്

പുതുച്ചേരിയിലെ പ്രമുഖ കോൺഗ്രസ്നേതാക്കളിലൊരാളായിരുന്ന എൻ. രംഗസ്വാമി കോൺഗ്രസിൽ നിന്ന് രാജിവെച്ചതിന് ശേഷം രൂപവൽക്കരിച്ച ഒരു രാഷ്ട്രീയ കക്ഷിയാണ് **ഓൾ ഇന്ത്യ എൻ.ആർ കോൺഗ്രസ്** (All India N.R Congressഅഥവാ AINRC). ചുരുക്കത്തിൽ **എൻ.ആർ കോൺഗ്രസ്** എന്നും പരാമർശിക്കാറുണ്ട്. 2011 ഫെബ്രുവരി 7-നാണ്  ഔദ്യോഗികമായ പാർട്ടി രൂപവൽക്കരണ പ്രഖ്യാപനം ഉണ്ടായത്. എൻ. രംഗസ്വാമി സുഹൃത്തുക്കളുടെയും അനുയായികളുടെയും ഇടയിൽ 'എൻ. ആർ'  എന്ന വിളിപ്പേരിലാണറിയപ്പെടുന്നതെങ്കിലും പാർട്ടിയുടെ പേരിലുള്ള  'എൻ. ആർ'  നമ്മളുടെ ഭരണം എന്ന് അർത്ഥമുള്ള  *നമതു രാജ്യം* എന്നതിന്റെ ചുരുക്കെഴുത്താണ്.

2011ഏപ്രിലിൽ നടന്ന നിയമസഭാ തെരഞ്ഞെടുപ്പിൽ ആകെയുള്ള 30 മണ്ഡലങ്ങളിൽ എൻ.ആർ കോൺഗ്രസ് 15 മണ്ഡലങ്ങളിലും സഖ്യകക്ഷിയായ അണ്ണാ ഡി.എം.കെ. 5 മണ്ഡലങ്ങളിലും വിജയിച്ച് മന്ത്രിസഭാ രൂപീകരണത്തിനാവശ്യമായ ഭൂരിപക്ഷം നേടി.

## അവലംബം


വർഗ്ഗം:ഇന്ത്യയിലെ രാഷ്ട്രീയകക്ഷികൾ
കാട്ടുകോഴി

ഇന്ത്യയിൽ മാത്രം കാണപ്പെടുന്ന ഒരിനം കാട്ടുകോഴിയാണ് **ചാര കാട്ടുകോഴി**. ചാര കാട്ടുകോഴി മാത്രമാണ് കേരളത്തിലുള്ളത്. അതുകൊണ്ടു **കാട്ടുകോഴി** എന്നപേര് തന്നെ ചാര കാട്ടുകോഴിയെ സൂചിപ്പിക്കാനും ഉപയോഗിക്കുന്നു.  മുഖ്യ ഭക്ഷണം ധാന്യങ്ങളാണ് (മുള അരി)  ചെറുപുഴുക്കളും കൃമികീടങ്ങളുമാണ് ഉപ തീറ്റ. 

മീൻ പിടുത്തക്കാർ  ഇവയുടെ തൂവൽ ചൂണ്ടയിൽ കൊരുക്കാൻ ഉപയോഗിച്ച് വരുന്നു. തന്മൂലംഇവയുടെ നിലനിൽപിന് ഒരു ഭീക്ഷണിയായി തീർന്നിട്ടുണ്ട്.

## രൂപവിവരണം
പൂവൻ വളർത്തുകോഴിയെപ്പോലെ ചുവന്ന പൂവുള്ളതും, നീണ്ടു വളഞ്ഞ വാലുള്ളതും. ദേഹം ഏറെക്കുറെ കറുപ്പും നേരിയ ചാരനിറത്തിലുള്ള വരകളാൽ മൂടപ്പെട്ടിരിക്കും. വാല് തിളങ്ങുന്ന കറുപ്പാണ്. കഴുത്തു മുഴുവൻ മൂടിക്കിടക്കുന്ന നീണ്ട നേരിയ  തൂവലുകൾ കറുപ്പാണ്. ദേഹത്തിന്റെ അടിഭാഗം തവിട്ട് കലർന്ന ചാരനിറം. പിടലിയിലുള്ള ഓരോ തൂവലിനും അറ്റത്തു വെളുത്ത ഒരു പൊട്ടും അതിനു താഴെ മെഴുകു പിടിച്ചപോലെ ഒരു പൊട്ടും കാണാം. ചിറകുകൾ കറുപ്പ്. കാട്ടുപിട കോഴിയുടെ ദേഹത്തിൽ ഉപരിഭാഗങ്ങളെല്ലാം തവിട്ട് നിറമാണ്. അടിഭാഗത്ത് അവിടവിടെ വെളുത്ത വരകൾ കാണാം.

## വാസസ്ഥലം
നിത്യഹരിത, ഇലപൊഴിയും വനങ്ങളിലും മലപ്രദേശങ്ങളിലും കാണപ്പെടുന്നു. 

## സ്വഭാവം, ആഹാരരീതി
പൊതുവെ നാണംകുണുങ്ങിയാണ്. മരങ്ങൾക്ക് മുകളിലോ മുളംകൂട്ടത്തിലോ ചെക്കിരിക്കുന്നു. ധാന്യങ്ങൾ,  മുകുളങ്ങൾ , കിഴങ്ങുകൾ, പഴങ്ങൾ, ചെറിയ പ്രാണികൾ തുടങ്ങിയവ പ്രധാന ഭക്ഷണം. മണ്ണിലും കരിയിലയിലും ചിക്കി ചികഞ്ഞു ഭക്ഷണം കണ്ടെത്തുന്നു.

## ശബ്ദം
നാട്ടുകോഴി കൊക്കുന്നത് പോലെ, എന്നാൽ നീളത്തിൽ കോക് -കായ് -കായ് -കൊക്  എന്ന ശബ്ദം. 

## പ്രജനനം
ഫെബ്രുവരി മുതൽ മേയ്‌ വരെ ഉള്ള സമയത്താണ് ഇവയുടെ പ്രജനന കാലം. മുട്ടകൾ മങ്ങിയ ചന്ദനനിറത്തിൽ കാണപ്പെടുന്നു.കൂട് നിലത്തോ ചെറിയ മരങ്ങൾക്ക് മുകളിലോ ഉണ്ടാക്കുന്നു.പിട മാത്രം അടയിരിക്കുന്നു. ഒരു തവണ നാലു മുതൽ ഏഴു മുട്ടകളാണ് ഇടാറ്. ഇരുപത്തിമൂന്നു ദിവസം കഴിയുമ്പോൾ മുട്ട വിരിഞ്ഞു കുഞ്ഞുകൾ ഇറങ്ങും. 

## അവലംബം


പ്രമാണം:GreyJunglefowl.jpg|പൂവനു കാട്ടുകോഴി ഒരു രേഖ ചിത്രം
പ്രമാണം:Sonnerathuhn.jpg|പൂവനു കാട്ടുകോഴി
പ്രമാണം:Coq de Sonnerat MHNT.jpg|* Gallus sonneratii*
File:Grey jfowl jgould.jpg|ഒരു രേഖ ചിത്രം


വർഗ്ഗം:കേരളത്തിലെ പക്ഷികൾ
വർഗ്ഗം:കാട്ടുകോഴികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
പടയണി (ചലച്ചിത്രം)

മലയാളചലച്ചിത്രനടൻ സുകുമാരന്റെ നിർമ്മാണത്തിൽ മമ്മൂട്ടി, മോഹൻലാൽ, ദേവൻ എന്നിവർ പ്രധാന കഥാപാത്രങ്ങളെ അവതരിപ്പിച്ച് 1986-ൽ പുറത്തിറങ്ങിയ മലയാളചലച്ചിത്രമാണ് **പടയണി**. ടി.എസ്. മോഹനാണ് ഈ ചിത്രം സംവിധാനം ചെയ്തിരിക്കുന്നത്. സുകുമാരന്റെ മകൻ ഇന്ദ്രജിത്ത് ആദ്യമായി അഭിനയിച്ച ചലച്ചിത്രവുമാണ് പടയണി. സുകുമാരൻ നിർമ്മിച്ച രണ്ടു ചലച്ചിത്രങ്ങളിലൊന്നാണ് പടയണി. ഇരകളാണ് രണ്ടാമത് നിർമ്മിച്ച ചലച്ചിത്രം.

## അഭിനേതാക്കൾ
*മോഹൻലാൽ - രമേശ്
*മമ്മൂട്ടി - സുധാകരൻ
*അടൂർ ഭാസി - ശങ്കരൻ
*ദേവൻ - എസ്.ഐ. രാജശേഖരൻ
*പ്രിയ - രജിനി
*ശോഭന - രാധ
*സുകുമാരൻ
*ടി.ജി. രവി
*ജോണി - സുധാകരന്റെ ചെറുപ്പകാലം
*ഇന്ദ്രജിത്ത് - രമേശിന്റെ ചെറുപ്പകാലം
## ശബ്ദട്രാക്ക്
The music was composed by A. T. Ummer and the lyrics were written by Poovachal Khader.

## പുറത്തേക്കുള്ള കണ്ണികൾ
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.എസ്. മോഹൻ സം‌വിധാനം ചെയ്ത ചലച്ചിത്രങ്ങൾ
ദിയു

കേന്ദ്രഭരണ പ്രദേശമായ ഡാമൻ ആന്റ് ഡ്യൂവിലെ ഒരു ദ്വീപീയ നഗരമാണ് **ഡ്യു**. ഇവിടെ അറബിക്കടലിന്റെ സമീപത്തായി 450 ലധികം വർഷം പഴക്കമുള്ള ഡ്യൂ കോട്ട സ്ഥിതി ചെയ്യുന്നു. ഇവിടെയുള്ള ഗോഖ്‌ലാ ഗ്രാമത്തിൽ നിന്നും ആരംഭിക്കുന്ന ഒന്നര കിലോമീറ്റർ നീളമുള്ള കടൽപ്പാലം ഗുജറാത്തിനെയും ഡ്യുവിനെയും തമ്മിൽ ബന്ധിപ്പിക്കുന്നു.

## ആരാധനാലയങ്ങൾ
thumb|left|99px|സെന്റ് പോൾസ് ചർച്ച്
* ഫുദാം എന്ന ഗ്രാമത്തിൽ സ്ഥിതിചെയ്യുന്ന ഗംഗേശ്വർ ക്ഷേത്രം
* സെന്റ് പോൾസ് ചർച്ച് പോർച്ചുഗീസ് ദേവാലയം
* സെന്റ് ഫ്രാൻസിസ് ദേവാലയം
* പതിനാറാം നൂറ്റാണ്ടിൽ നിർമ്മിച്ച സെന്റ് തോമസ് ദേവാലയം (ഇപ്പോൾ ഡ്യു മ്യൂസിയം)

## അവലംബം

## പുറത്തേക്കുള്ള കണ്ണികൾ
തൃക്കല്യാണം

കൊല്ലം ജില്ലയിലെ പത്തനാപുരം താലൂക്കിലുള്ള ആര്യങ്കാവ് ശ്രീധർമ്മശാസ്താക്ഷേത്രത്തിൽ  വർഷാവർഷം നടക്കുന്ന അപൂർവ്വചടങ്ങാണ് **തൃക്കല്യാണം**. ക്ഷേത്രത്തിലെ മൂർത്തിയായ ശാസ്താവിന്റെ വിവാഹമാണിത്. വധു തമിഴ് പാരമ്പര്യത്തിൽ പെട്ട മധുരക്ക് അടുത്തുള്ള സൗരാഷ്ട്ര അഗ്രഹാരത്തിലെ മാമ്പഴത്തറ ഭഗവതിയാണ്.

## ഐതിഹ്യം
ആര്യങ്കാവിൽ നിന്ന് പാണ്ഡ്യനാട്ടിലേക്ക് ആയുധാഭ്യാസപഠനത്തിനായി പോയ ആര്യൻ എന്ന യുവാവിൽ ഗുരുപുത്രിയായ ബ്രാഹ്മണസ്ത്രീ അനുരക്തയായി. നിത്യബ്രഹ്മചര്യവ്രതം അനുഷ്ഠിക്കാൻ തീരുമാനമെന്ന് ആര്യൻ പറഞ്ഞ് ആവശ്യം നിരാകരിച്ചെങ്കിലും ആയുധപഠനത്തിനു ശേഷം തിരികെ വന്ന ആര്യനൊപ്പം അവളും വീടുവിട്ടിറങ്ങി.  ആര്യൻ ശാസ്താവിന്റെ ചൈതന്യമായിരുന്നു. ആര്യങ്കാവിലെത്തിയ അവൾ ശാസ്താവിന്റെ പ്രതിഷ്ഠയിൽ വലയം ചെയ്തു. എന്നാൽ അവിവാഹിതനായ ശാസ്താവിനൊപ്പം സ്ത്രീ വസിക്കുന്നതിനാൽ നാട്ടിൽ പല  അസ്വസ്ഥതകളും കണ്ടു വരികയും നാട്ടിലെ പ്രമുഖനായ ഒരു ബ്രാഹ്മണ മാന്ത്രികൻ ദേവിയെ ആവാഹിച്ച് ഒരു മാമ്പഴത്തറയിൽ കുടിയിരുത്തി. ശേഷം അടുത്ത ശുഭമുഹൂർത്തത്തിൽ (ധനുമാസത്തിൽ) അവരുടെ വിവാഹം നിശ്ചയിക്കുകയും ചെയ്തു. വിവാഹദിവസം താലികെട്ടിനു തൊട്ടുമുൻപായി ദേവി രജസ്വലയായി ക്ഷേത്രത്തിനു പുറത്താകുകയും വിവാഹം മുടങ്ങുകയും ചെയ്തു, എല്ലാ വർഷവും ഈ ചടങ്ങ് തുടർന്ന് പോരുന്നു.

## ചടങ്ങുകൾ
ആര്യങ്കാവ് ക്ഷേത്രം കേരളം – തമിഴ്‌നാട് അതിർത്തിയിലായതിനാൽ നാലമ്പലത്തിനുള്ളിൽ മലയാളം ആചാരവും ഉത്സവത്തിന് തമിഴ് ആചാരവുമാണ്. ഉത്സവത്തിന്റെ എട്ടാം ദിവസമാണ് (ധനു 10) തൃക്കല്യാണം. വരനായ ശാസ്താവിന്റെ ബന്ധുജനങ്ങളായി മലയാളികളും (തിരുവിതാംകൂറുകാർ) മാമ്പഴത്തറഭഗവതിയുടെ ബന്ധുക്കളായി തമിഴ് ബ്രാഹ്മണരുമാണ് (സൗരാഷ്ട്ര മാഹജന സംഘാംഗങ്ങൾ) എത്തുന്നത്. മാമ്പഴത്തറയിൽ നിന്ന് ഭഗവതിയെ സൗരാഷ്ട്രക്കാർ വിളിച്ചുകൊണ്ടുവന്നാണ് കല്യാണത്തിന് തയ്യാറെടുക്കുന്നത്. ക്ഷേത്രപരിസരത്തെ കൊട്ടാരത്തിലാണ് ആദ്യചടങ്ങുകൾ. ധനു 9നു പാണ്ഡ്യൻ മുടിപ്പ് ചടങ്ങുകളോടെ നിശ്ചയകല്ല്യാണം. ധനു പത്തിനു തൃക്കല്യാണം. വിവാഹത്തിന്റേതായ എല്ലാ ചടങ്ങുകളും വിഭവസമൃദ്ധമായ സദ്യയുമുണ്ട്. ദേവനേയും ദേവിയേയും പുഷ്പാലംകൃതമായ പല്ലക്കിൽ ഇരുത്തി എഴുന്നള്ളിച്ചാണ് തൃക്കല്യാണ മണ്ഡപത്തിലെ ഊഞ്ഞാൽ പീഠത്തിൽ വിവാഹച്ചടങ്ങുകൾക്കായി കൊണ്ടിരുത്തുന്നത്. പ്രധാന ചടങ്ങുകൾ തുടങ്ങി താലികെട്ടാവാറാകുമ്പോൾ ദേവി ഋതുമതിയാകും. അതിന്റെ പ്രതീകമായി വധുവിന്റെ ആളുകളുടെ കൂട്ടത്തിലെ കാരണവർ ചുവന്ന പട്ടുയർത്തി വിവാഹം മാറ്റിവച്ചതായി പ്രഖ്യാപിക്കും. തുടർന്ന് അടുത്ത ദിവസം ശുദ്ധികലശ ചടങ്ങുകളായ കുംഭാഭിഷേകവും കലശാഭിഷേകവും നടത്തി ക്ഷേത്രാശുദ്ധി നീക്കുന്നതോടെ ചടങ്ങുകൾക്ക് അവസാനമാകും. 

## അവലംബം
* തിരുവരയൻ വാഴും ആര്യങ്കാവ് ക്ഷേത്രം - മലയാള മനോരമ, 2012 നവംബർ 15 വ്യാഴം. ഡി. ജയകൃഷ്ണൻ (പേജ് 4)

വർഗ്ഗം:ഹൈന്ദവ ഉത്സവങ്ങൾ
വർഗ്ഗം:കൊല്ലം ജില്ലയിലെ ക്ഷേത്രങ്ങൾ
കർണാടക സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ

കർണാടക സംസ്ഥാനത്തിന്റെ ഉടമസ്ഥതയിലുള്ള ഒരു റോഡ് ട്രാൻസ്പോർട് കമ്പനിയാണ് **കർണാടക സ്റ്റേറ്റ് റോഡ് ട്രാൻസ്പോർട് കോർപ്പറേഷൻ** (**Karnataka State Road Transport Corporation** () 

കെ.എസ്.ആർ.ടി.സി ആദ്യമായി സ്ഥാപിക്കപ്പെട്ടത് 1961 ലാണ്. ഇതിന്റെ പൂർണ ഉടമസ്ഥത കർണാടക സംസ്ഥാനത്തിനാണ്. ഇതിൽ ഇന്ത്യാ സർക്കാറിനും ഷേയർ ഉടമസ്ഥതയുണ്ട്. കർണാടക സംസ്ഥാനത്തിലും പ്രധാന നഗരമായ ബാംഗളൂരിലും ബസ് സർവ്വീസുകൾ നടത്തുന്നത്  കെ.എസ്.ആർ.ടി.സി  ആണ്. 
1997 വരെ കെ.എസ്.ആർ.ടി.സി  10,400 ബസുകളുടെ സർവീസ് നടത്തിയിരുന്നു. ആഗസ്ത് 1997 ൽ കെ.എസ്.ആർ.ടി.സി  രണ്ടായി വിഭജിക്കുകയും അതിൽ ഒന്ന് ബാംഗളൂർ മെട്രോപൊളിറ്റൻ ട്രാൻസ്പോർട് കോർപറേഷൻ  (BMTC) എന്ന പേരിൽ ആക്കുകയും ചെയ്തു. പിന്നീട് നവംബർ 1997 ൽ മറ്റൊരു കൊർപറേഷനായ നോർത് വെസ്റ്റേൺ കർണാടക റോഡ് ട്രാൻസ്പോർട് കോർപറേഷൻ (NWKRTC) രൂപപെട്ടു. 
## സർവ്വീസുകൾ
കെ.എസ്.ആർ.ടി.സി  ഇപ്പോൾ എല്ലാ ഗ്രാമങ്ങളിലുമായി സർവ്വീസുകൾ നടത്തുന്നു. 92% ഗ്രാമങ്ങളിലും കെ.എസ്.ആർ.ടി.സി  സർവീസുകൾ നടത്തുന്നുണ്ട്. (6743 out of 7298 Villages) മറ്റുള്ള ഭാഗങ്ങളിൽ 44%  സർവീസ് നടത്തുന്നുണ്ട്. (6743 out of 7298). കെ.എസ്.ആർ.ടി.സി  ആകെ 6463 ഷെഡ്യൂളുകൾ ഒരു ദിവസം സർവീസ് ചെയ്യുന്നുണ്ട്. 

## അവലംബം


## പുറത്തേക്കുള്ള കണ്ണികൾ

വർഗ്ഗം:ഇന്ത്യൻ ബസ്സ് കമ്പനികൾ
ഇന്ത്യൻ ഫാസ്റ്റ് ഫുഡ്

ഇന്ത്യയിലെ മാറിവരുന്ന ജീവിത രീതികളോടു കൂടി ഉത്ഭവിച്ചു വന്ന ഒരു ഭക്ഷണ രീതിയാണ് **ഇന്ത്യൻ ഫാസ്റ്റ്ഫുഡ്** . ഇന്ത്യയിലെ വിവിധ ഭാഗങ്ങളിൽ അതത് സ്ഥലങ്ങളിലെ പ്രാദേശിക ഭക്ഷണത്തോട് രൂചി ചേർന്നു പോകുന്ന രീതിയിലാണ് ഇന്ത്യൻ ഫാസ്റ്റ് ഫുഡുകൾ ഓരോ സ്ഥലങ്ങളിലും കാണപ്പെട്ടു വരുന്നത്. ഇതിൽ പ്രധാനമായും ശ്രദ്ധപതിപ്പിക്കുന്നത് ഭക്ഷണത്തിന്റെ ഉണ്ടാക്കുന്നതിന്റെയും വിളമ്പുന്നതിന്റെയും സമയമാണ്. ഏറ്റവും കുറഞ്ഞ സമയമുള്ള പാചകരീതിയും എളുപ്പത്തിൽ വിളമ്പാൻ പറ്റുന്ന രീതിയിലുമാണ് മിക്കയിടങ്ങളിയിലേയും ഫാസ്റ്റ് ഫുഡ് ഭക്ഷണവിഭവങ്ങൾ.  ഒരു ഉദാഹരണമായി തെക്കേ ഇന്ത്യയിൽ വിളമ്പുന്ന ഉച്ചഭക്ഷണരീതിയിൽ നിന്ന് ഉടലെടുത്ത ഒരു ഫാസ്റ്റ് ഫുഡ് ഉച്ച ഭക്ഷണമാണ് മിനിമീൽ. ഇതിൽ പരമ്പഗാതമായി ഇലയിൽ പല തരത്തിൽ കറികൾ വിളമ്പുന്നതിനു പകരമായി തയ്യാറാക്കി വച്ചിരിക്കുന്ന പച്ചക്കറി വിഭവങ്ങൾ ഒരു നിശ്ചിത അളവിലുള്ള ചോറും വിളമ്പുന്ന ഒരു ഉച്ച ഭക്ഷണമാണ് മിനി മീൽ. 

## ഫാസ്റ്റ് ഫുഡ് വിഭവങ്ങൾ
ചില പ്രധാന ഫാസ്റ്റ് ഫുഡ് ഭക്ഷണവിഭവങ്ങൾ പ്രാദേശികമായി തരം തിരിച്ച് താഴെ കൊടുത്തിരിക്കുന്നു. 

### തെക്കെ ഇന്ത്യയിൽ
* ഇഡ്ഡലി
* വടകൾ
* ദോശ
* ഉപ്പുമാ, കേസരി ബാത്
* പുളിയോദര
* പൊങ്കൽ
* വങ്കിബാത്
*  ബോണ്ട

### മറ്റുള്ളവ

* ബോണ്ട സൂപ്പ്
*ബജ്ജി
*പകോഡ
*താലി
*രാജ്‌മ റൈസ് 
* ഓംലെറ്റ് ബ്രഡ്
*പാസ്ത
* ബർഗ്ഗറുകൾ
* റോളൂകൾ
*ഗ്രിൽഡ് ചിക്കൻ
*സമോസ,  പകോഡ
*സാലഡ്
*മോമോ
*ചിക്കൻ വിങ്സ്
* ഗ്രിൽഡ് സാൻഡ്-വിച്ച്
*മടർ കുൽച
*പാവ് ബാജി
* ഫ്രൈഡ് റൈസ്
* നൂഡിൽസ് 
* മിനി മീൽ
* പിസ്സ

### പാനീയങ്ങൾ
* കോഫി
* ചായ
* ലസ്സി
*  ഫ്രൂട്ട് ജ്യൂസുകൾ
ആംഗ്ലോ-ഇന്ത്യൻ ഭക്ഷണരീതികൾ

ബ്രിട്ടൻ , ഇന്ത്യ, അമേരിക്ക എന്നിവടങ്ങളിലെ ആംഗ്ലോ-ഇന്ത്യൻ സമൂഹത്തിന്റെ ഭക്ഷണരീതികളെ പൊതുവായി പറയുന്നതാണ് **ആംഗ്ലോ-ഇന്ത്യൻ ഭക്ഷണരീതികൾ** (**Anglo-Indian cuisine**) 
thumb|300px|Kedgeree
ചില ആംഗ്ലോ-ഇന്ത്യൻ ഭക്ഷണ രീതികൾ പരമ്പരാഗതമായ ബ്രിട്ടീഷ് ഭക്ഷണരീതികളിൽ നിന്ന് ഉരുത്തിരിഞ്ഞതാണ്. ഇതിനൊരുദാഹരണം റോസ്റ്റ് ബീഫ് ആണ്. ഇതിന്റെ ഇന്ത്യൻ രീതിയിൽ ഇന്ത്യൻ സുഗന്ധവ്യഞ്ജനങ്ങൾ ചേർത്ത് ഉണ്ടാക്കുന്നുണ്ട്. മത്സ്യ വിഭവങ്ങളും മാംസ വിഭവങ്ങളും സാധാരണ രീതിയിൽ കറി വക്കുന്നത് ഇന്ത്യൻ പച്ചക്കറികൾ ചേർത്താണ്. ആംഗ്ലോ-ഇന്ത്യൻ ഭക്ഷണങ്ങളിലെ പ്രധാന ഘടകം തേങ്ങ, തൈര്, ബദാം എന്നിവയാണ്. 

ചില പ്രശസ്ത ആംഗ്ലോ-ഇന്ത്യൻ വിഭവങ്ങൾ :

* ഉപ്പിട്ട ബീഫ് റംഗ്
* കെഡ്‌ഗേരി, 
* ഫിഷ് റിസ്സോൾ 
* മുല്ലിഗതാവനി. 

## പുറത്തേക്കുള്ള കണ്ണികൾ
* Food Stories  — Explore a century of revolutionary change in UK food culture on the British Library's Food Stories website
* How Britain got the hots for curry
* Fears for the decline of Anglo-Indian cooking - BBC News
ബാദൽ സർക്കാർ

ഭാരതത്തിലെ പ്രമുഖ ജനകീയ നാടക പ്രവർത്തകൻ ആയിരുന്നു **ബാദൽ സർക്കാർ** (15 ജൂലൈ 1925-13 മേയ് 2011). സമകാലിക നാടകത്തെ അതിന്റെ ഉള്ളടക്കം കൊണ്ടും ആവിഷ്ക്കാര രീതി കൊണ്ടും തെരുവും വീട്ടുമുറ്റവുമൊക്കെ തീയറ്ററാക്കി ബാദൽ മാറ്റിയെഴുതി.ഭരണകൂടത്തിനെതിരായിരുന്നു അദ്ദേഹത്തിന്റെ മിക്ക പ്രമേയങ്ങളും.1967 ൽ ശതാബ്ദി എന്ന പേരിൽനാടക സംഘം രൂപീകരിച്ചു.മൂന്നാം തീയറ്റർ എന്നാണ് തന്റ നാടക സംഘത്തെ അദ്ദേഹം വിശേഷിപ്പിച്ചിരുന്നത്. അമ്പതിൽപ്പരം നാടകങ്ങൾ ഇദ്ദേഹം രചിച്ചിട്ടുണ്ട്. പാഗൽഘോഡ,ഏവം ഇന്ദ്രജിത്ത് എന്നിവ പ്രസിദ്ധ നാടകങ്ങളാണ്.
## ജീവിതരേഖ
ജാദവ് പൂർ യൂണിവാഴ്‌സിറ്റിയിൽ നിന്ന് കമ്പാരറ്റീവ് ലിറ്ററേച്ചറിൽ നിന്ന് ബിരുദമെടുത്ത ശേഷം ഇന്ത്യയിലും ഇംഗ്ലണ്ടിലും നൈജീരിയയിലും ടൗൺ പ്ലാനറായി ഏറെക്കാലം ജോലി ചെയ്തു. ലണ്ടനിൽ വെച്ച് ജോൺ ലിറ്റിൽവുഡ്ഡ്, പോളിഷ് നാടകസംവിധായകൻ ജെർസി ഗ്രോട്ടോവ്‌സ്‌കി, ആന്റണി സെർച്ചിയോ, പരീക്ഷണനാടകത്തിന്റെ വക്താവായ റിച്ചാർഡ് ഷേച്ച്‌നർ എന്നിവരുമായുള്ള പരിചയം അദ്ദേഹത്തെ നാടകത്തിലോട്ടടുപ്പിച്ചു. 
മരണാനന്തരം മൃതദേഹം ബാദൽ സർക്കാറിന്റെ ആഗ്രഹപ്രകാരം വൈദ്യശാസ്ത്ര വിദ്യാർഥികൾക്ക് പഠനത്തിനായി സംഭാവന ചെയ്തു
## പുരസ്കാരങ്ങൾ
1968 ൽ കേന്ദ്ര സംഗീത നാടക അക്കാദമി അവാർഡ് ലഭിച്ചു. 1972ൽ രാജ്യം പദ്മശ്രീ ബഹുമതിയും 1997ൽ കേന്ദ്രസംഗീത നാടക അക്കാദമിയുടെ പരമോന്നത ബഹുമതിയായ രത്‌ന സദ്‌സ്യക്കും ലഭിച്ചു. 2010 ൽ പത്മവിഭൂഷണ് ശുപാർശ ചെയ്യപ്പെട്ടെങ്കിലും നിരസിച്ചു.

## അവലംബം

## പുറത്തെ കണ്ണികൾ
*  മൂന്നാംനാടകക്കാരൻ ഓർമ്മയായി 
* Legendary Bengali playwright Badal Sircar dies 
* Badal Sircar's "Evam Indrajit" as a Play in the Absurdist Tradition 

വർഗ്ഗം:1925-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജൂലൈ 15-ന് ജനിച്ചവർ
വർഗ്ഗം:മേയ് 13-ന് മരിച്ചവർ

വർഗ്ഗം:ഇന്ത്യൻ നാടകകൃത്തുക്കൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
ഗഗൻ

ജി.പി.എസ്സിന്റെ സഹായത്തോടെയുള്ള വ്യോമഗതാഗതനിയന്ത്രണസംവിധാനമാണ്  **ഗഗൻ** അഥവാ **GPS Aided Geo Augmented Navigation** **(GAGAN)**. എയർപോർട്ട് അതോറിറ്റി ഓഫ് ഇന്ത്യയുടെ സഹകരണത്തോടെ 774 കോടി രൂപ മുടക്കിയാണ് ഐ.എസ്.ആർ.ഒ ഈ പദ്ധതി നടപ്പിലാക്കുന്നത്. ഇന്ത്യയിലെ വ്യോമഗതാഗത സംവിധാനം കൂടുതൽ സുരക്ഷിതം ആക്കുന്നതിന് വേണ്ടിയാണ് ഈ സൗകര്യം ഉപയോഗപ്പെടുത്തുക. രാജ്യത്തെ എൺപതോളം സിവിലിയൻ വിമാന താവളങ്ങളിലെയും ഇരുനൂറോളം സൈനിക വിമാന താവളങ്ങളിലെയും വിമാന ഗതാഗതം കൂടുതൽ സുഗമവും സുരക്ഷിതവും ആകാൻ ഇത ഉപകരിക്കും.
## ഓപ്പറേഷൻ
### ഇന്ത്യൻ റഫറൻസ് സ്റ്റേഷനുകൾ
*ഡെൽഹി
*അഹമ്മദാബാദ്
*ബെംഗളൂരു
*തിരുവനന്തപുരം
*കൊൽക്കത്ത
*ഗുവഹാത്തി
*പോർട്ട് ബ്ലെയർ
*ജമ്മു
*ഗയ
*ജയ്‌സൽമേർ
*നാഗ്‌പൂർ
*ദിബ്രുഗഢ്
*ഭുവനേശ്വർ
*പോർബന്തർ
*ഗോവ
### ഇന്ത്യൻ മാസ്റ്റർ കൺട്രോൾ സെന്റർ
*ബെംഗളൂരു
### ഇന്ത്യൻ ലാൻഡ് അപ്പ് ലിങ്ക്  സ്റ്റേഷൻ
*ബെംഗളൂരു
*ഡെൽഹി
### ജിയോസ്റ്റേഷനറി ഉപഗ്രഹങ്ങൾ

## അവലംബം
 

വർഗ്ഗം:ഗതിനിർണയ സംവിധാനങ്ങൾ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷൻ
വർഗ്ഗം:ഇന്ത്യയുടെ ബഹിരാകാശപദ്ധതികൾ
ചെമ്പൂക്കാവ് ഭഗവതി ക്ഷേത്രം

പരശുരാമൻ സ്ഥാപിച്ച 108 ദുർഗ്ഗാക്ഷേത്രങ്ങളിൽ ഒന്നാണ് **ചെമ്പൂക്കാവ് ഭഗവതി ക്ഷേത്രം**. തൃശ്ശൂർ നഗരത്തിനടുത്തുള്ള ചെമ്പൂക്കാവിലാണ് ഈ ക്ഷേത്രം സ്ഥിതിചെയ്യുന്നത്. തൃശ്ശൂർ പൂരത്തിന്റെ പങ്കാളികളിലൊരാളാണ് ഇവിടുത്തെ പ്രധാനപ്രതിഷ്ഠയായ കാർത്ത്യായനീദേവി. തൃശ്ശൂർ പൂരത്തിന്റെ മറ്റൊരു പങ്കാളിയായ അയ്യന്തോൾ കാർത്ത്യായനി ക്ഷേത്രത്തിലെ ഭഗവതിയും ചെമ്പൂക്കാവ് ഭഗവതിയും സഹോദരിമാരാണ് എന്നാണ് വിശ്വാസം. സഹോദരിമാർ ഇരുവരും പൂരക്കാലത്ത്  കണ്ടുമുട്ടാറുണ്ട്. കന്യകയാണ് ഈ ഭഗവതി. ഉപദേവതമാരായി ഗണപതിയും അയ്യപ്പനും ക്ഷേത്രത്തിലുണ്ട്. ഭഗവതിക്ക് ചാർത്തിയ ചന്ദനം തൊടുന്നത് തലവേദന മാറ്റും എന്നൊരു വിശ്വാസമുണ്ട്. ദേവിയുടെ മുമ്പിൽ ഉള്ളുരുകി പ്രാർഥിച്ചാൽ വിവാഹം വേഗം നടക്കും എന്നൊരു വിശ്വാസമുണ്ട്. നെയ്‌വിളക്കും ചന്ദനം ചാർത്തലുമാണ് പ്രധാനവഴിപാടുകൾ. തൃശ്ശൂർ പൂരം കൊടികയറിയതിന്റെ രണ്ടാം ദിവസം ദേവിമാർ പരസ്പരം സ്ന്ദർശിക്കും.ഈ സമയത്ത് ചെമ്പൂക്കാവ് ഭഗവതി അയ്യന്തോളിൽ നിന്നു ഒരു കിണ്ണം എടുക്കും. പകരം അയ്യന്തോൾ ഭഗവതി ചെമ്പൂക്കാവിൽ നിന്ന് ഒരു ചന്ദനമുട്ടി എടുക്കും. പൂരം ദിവസം കാലത്ത് ഏഴുമണിക്ക് ദേവി വടക്കുംനാഥനിലേക്ക് പുറപ്പെടും.വെയിൽ മൂത്താൽ ദേവിക്ക് തലവേദന വരും എന്ന വിശ്വാസംകൊണ്ടാണ് നേരത്തെ എഴുന്നെള്ളുന്നത്. മൂന്നാനകളും നാദസരവും പഞ്ചവാദ്യവുമായി ടൌൺഹാൾ റോഡുവഴി പാറമേക്കാവു ക്ഷേത്രത്തിനു മുന്നിലൂടെ വാടക്കുംനാഥന്റെ കിഴക്കേ ഗൊപുരം വഴി അകത്തു കടന്ന് തെക്കേ ഗോപുരം വഴി പുറത്തു കടക്കും. വൈകീട്ടും ഇതെപോലെ തന്നെ ദേവി വടക്കും നാഥനിലെത്തി പോരും.

തൃക്കാർത്തികയാണ് മറ്റൊരു ആഘോഷം.  മീനമാസത്തിലെ അത്തം നാളിലാണ് പ്രതിഷ്ഠാദിനം.

## അവലംബം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ഭഗവതി ക്ഷേത്രങ്ങൾ
വർഗ്ഗം:തൃശ്ശൂർ പൂരം
വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
ജെന്റിംഗ്

മലേഷ്യയിലെ ഒരു വിനോദനഗരമാണ് **ജെന്റിംഗ്**. (; ; ). (ചൈനീസ് ഭാഷാ ഉച്ചാരണം: യുൻഡിംഗ് /അർഥം: മേഘങ്ങളുടെ നെറുക)

## വിവരണം
ബെൻടോങ്ങ് ജില്ലയിലെ ഗുവാങ് യുലു കാലി പർവ്വതനിരകളിലെ മഴക്കാടുകളിലെ കമറൂൺ മലയ്ക്ക് മുകളിലായി സമുദ്രനിരപ്പിൽ നിന്ന് 6000 അടി ഉയരത്തിലാണ് ജെന്റിംഗിന്റെ സ്ഥാനം. ഗോടോങ് ജയ എന്ന സ്ഥലത്തു നിന്നും കേബിൾ കാർ വഴിയാണ് ഇവിടെക്കുള്ള പ്രവേശനം. 100 മീറ്റർ ഇടവിട്ട് പണിതിരിക്കുന്ന ടവറുകളിലൂടെ ബന്ധിപ്പിച്ചിരിക്കുന്ന ഇരുമ്പ് വടത്തിലൂടെ മണിക്കൂറിൽ 25 കിലോമീറ്റർ വേഗതയിൽ ഈ കേബിൾ കാറുകൾ സഞ്ചരിക്കുന്നു. വൈദ്യുതികൊണ്ട് പ്രവർത്തിക്കുന്ന അമ്പതോളം കേബിൾ കാറുകളാണ് ഇവിടെയുള്ളത്. ഇരുദിശകളിലേക്കുമായി മണിക്കൂറിൽ രണ്ടായിരത്തോളം ആളുകൾ ഇതിലൂടെ യാത്ര ചെയ്യുന്നു. 

13,000 ഏക്കറിലായാണ് നഗരം സ്ഥിതി ചെയ്യുന്നത്. ഇവിടെ ആറു ഹോട്ടലുകളും ആറു ഷോപ്പിങ് മാളുകളും ഉണ്ട്. ഔട്ട്‌ഡോർ തീം പാർക്കും മറ്റു ചില കേന്ദ്രങ്ങളും ഒഴികെ എല്ലായിടത്തും ഉയരത്തിൽ ചില്ല് മേൽക്കൂരയും സ്ഥാപിച്ചിരിക്കുന്നു. ആറു ഹോട്ടലുകളിലായി പതിനായിരത്തോളം മുറികളുമുണ്ട്. മുറികളുടെ എണ്ണത്തിൽ 2006 - ൽ ഗിന്നസ് ബുക്ക് ഓഫ് വേൾഡ് റെക്കോർഡിൽ സ്ഥാനം നേടിയ *ഫസ്റ്റ് വേൾഡ്*  ഹോട്ടലിൽ 6118 മുറികളുണ്ട്. ലോകത്ത് ഏറ്റവും കൂടുതൽ മുറികളുള്ള ഹോട്ടലാണിത്. മലേഷ്യയിലെ ലൈസൻസുള്ള ഏക ചൂതുകളി കേന്ദ്രവും ഇവിടെയാണ്.

## സ്രഷ്ടാവ്
മലേഷ്യയിലെ വ്യവസായ സാമ്രാജ്യ തലവനായിരുന്ന ടാൻ ലിം നോഹ്‌ടോങ്ങ് ആണ് നഗരിയുടെ സ്രഷ്ടാവ്.

## അവലംബം

## പുറത്തേക്കുള്ള കണ്ണികൾ

*ഔദ്യോഗിക വെബ്‌സൈറ്റ്
*ഔദ്യോഗിക വെബ്‌സൈറ്റ് (സിംഗപ്പൂർ) 
*ഔദ്യോഗിക വെബ്‌സൈറ്റ് (ചൈന) 

## ചിത്രശാല


Image:Genting SkyWorlds Theme Park.jpg|ഔട്ട്ഡോർ വാട്ടർ തീംപാർക്ക്
Image:Genting High Lands 2.jpg|അസ്തമയം
Image:Skytropolis Indoor Theme Park.jpg|ഫസ്റ്റ് വേൾഡ് പ്ലാസ



വർഗ്ഗം:മലേഷ്യയിലെ വിനോദസഞ്ചാരകേന്ദ്രങ്ങൾ
വർഗ്ഗം:മലേഷ്യയിലെ ഹിൽ സ്റ്റേഷനുകൾ
ആസൂത്രണ കമ്മീഷൻ

പഞ്ചവത്സര പദ്ധതികൾ ഉൾപെടെ രാജ്യത്തിന്റെ വളർച്ചക്കും വികസനത്തിനും ജനങ്ങളുടെ ജീവിതനിലവാരം ഉയർത്തുന്നതിനും ആവശ്യമായ സുപ്രധാന പദ്ധതികൾ ആസൂത്രണം ചെയ്യുന്നതിനുള്ള ഭാരത  സർക്കാരിന്റെ ഒരു ഉപദേശക സമിതിയായിരുന്നു **ആസൂത്രണ കമ്മീഷൻ**. പ്രഥമ പ്രധാനമന്ത്രി ജവഹർലാൽ നെഹ്രുവിന്റെ കാലത്ത് 1950 മാർച്ച് 15 നാണ് ആസൂത്രണ കമ്മീഷൻ രൂപീകൃതമായത്  .  ഇതിന്റെ അദ്ധ്യക്ഷ സ്ഥാനം അലങ്കരിക്കുന്നത് അതതു കാലങ്ങളിലെ പ്രധാനമന്ത്രിമാരാണ് . അതുകൊണ്ടു തന്നെ ഇതിന്റെ പ്രഥമ അധ്യക്ഷൻ അന്നത്തെ പ്രധാനമന്ത്രിയായിരുന്ന നെഹ്രു തന്നെ ആയിരുന്നു. 2014 മുതൽ ആസൂത്രണ കമ്മീഷൻ നിറുത്തുകയും പകരം നീതി ആയോഗ് എന്ന പേരിൽ പുതിയ സ്ഥാപനം നിലവിൽ വരികയും ചെയ്തു. ആസൂത്രണ കമ്മീഷനെ അപേക്ഷിച്ച് കുറച്ചുകൂടി വിശാലമായ ഘടനയാണ് നീതി ആയോഗിനുള്ളത്. ഇതിന്റെയും അദ്ധ്യക്ഷൻ പ്രധാനമന്ത്രി തന്നെ. എന്നാൽ, പകരം ചീഫ് എക്സിക്യൂട്ടീവ് ഓഫീസർ എന്ന പദവി വന്നിട്ടുണ്ട്.

വർഗ്ഗം:ഇന്ത്യയിലെ കമ്മീഷനുകൾ
വർഗ്ഗം:നെഹ്രു ഭരണം
സത്യത്തിൽ സ്നേഹം

ബെനഡിക്ട് പതിനാറാമൻ മാർപ്പാപ്പ പുറത്തിറക്കിയ മൂന്നാമത് ചാക്രികലേഖനമാണ് **സത്യത്തിൽ സ്നേഹം** (**Caritas in Veritate**). 2009 - ജൂൺ 29 - ന് ഒപ്പ് വച്ച് ജൂലൈയിലാണ് ഈ ചാക്രികലേഖനം പുറത്തിറക്കിയത്. ലേഖനം ആറ് അദ്ധ്യായങ്ങളിലായാണ് തയ്യാറാക്കിയിരിക്കുന്നത്. യേശു തന്റെ ജീവിതവും കുരിശുമരണവും ഉയിർപ്പും കൊണ്ട് സാഷ്യം വഹിച്ച സത്യത്തിലെ സ്നേഹം മനുഷ്യരാശിയുടെ ആധികാരിക വികസനത്തിന്റെ പിന്നിലെ മുഖ്യചാലകശക്തിയാണ്, നീതിയിലും സമാധാനത്തിലും ധീരവും ഉദാരവുമായി വ്യാപരിക്കുവാനുള്ള തിരഞ്ഞെടുപ്പിലേക്ക് മനുഷ്യനെ നയിക്കുന്നതും സ്നേഹമാണെന്ന് ഈ ചാക്രികലേഖനത്തിൽ ബെനഡിക്ട് മാർപ്പാപ്പ വ്യക്തമാക്കുന്നു. ആകെ ആറ് അദ്ധ്യായങ്ങളിലായാണ് സത്യത്തിൽ സ്നേഹം എന്ന ഈ ചാക്രികലേഖനം രചിക്കപ്പെട്ടിട്ടുള്ളത്. 

രണ്ടാം വത്തിക്കാൻ കൗൺസിൽ സമാപിച്ച ഉടൻ 1967 മാർച്ച് 26-ന്  പോൾ ആറാമൻ മാർപ്പാപ്പ പുറത്തിറക്കിയ *ജനതകളുടെ പുരോഗതി* (Populorum Progressio) എന്ന ചാക്രികലേഖനത്തെ സംബോധന ചെയ്തു കൊണ്ടാണ് *സത്യത്തിൽ സ്നേഹം* എന്ന ഈ ചാക്രികലേഖനത്തിലെ ആദ്യ അദ്ധ്യായം ആരംഭിക്കുന്നത്. ജനതകളുടെ പുരോഗതിയിൽ ആഹ്വാനം ചെയ്യുന്ന സത്യത്തിനും സ്നേഹത്തിനും വേണ്ടി  ഉറച്ചു നിൽക്കുവാനാണ് നാം ക്ഷണിക്കപ്പെടുന്നതെന്ന് ബെനഡിക്ട് മാർപ്പാപ്പ ഇതിൽ വിലയിരുത്തുന്നു. 

## അവലംബം

## പുറത്തേക്കുള്ള കണ്ണികൾ
* സത്യത്തിൽ സ്നേഹം, മലയാളത്തിൽ വായിക്കാൻ

വർഗ്ഗം:ചാക്രികലേഖനങ്ങൾ
ചാക്രികലേഖനം

പുരാതനകാലത്ത്‌ ഒരു പ്രദേശത്തുള്ള കത്തോലിക്കാ പള്ളികൾക്ക് ഒരുമിച്ചു കൊടുക്കുന്ന കത്തായിരുന്നു **ചാക്രികലേഖനം**. ഒരു ബിഷപ്പ് പുറപ്പെടുവിക്കുന്ന എല്ലാ കത്തിനും ഈ പേരാണ് ആ കാലത്ത് ഉപയോഗിച്ചിരുന്നത്‌. ലത്തീൻ വാക്കായ **encyclia** എന്നതിൽ നിന്നുമാണ് ഈ പദത്തിന്റെ ഉത്ഭവം.  ഗ്രീക്കിൽ ( ἐν κύκλῳ) ഇതിന്റെ അർത്ഥം *കറങ്ങുന്ന* അല്ലെങ്കിൽ *പൊതുവായത്* എന്നാണ്. *എൻസൈക്ലോപീഡിയ* എന്ന വാക്കിന്റെയും ഉത്ഭവം ഇതിൽ നിന്നു തന്നെയാണ്. 

## കത്തോലിക്കാ സഭയിൽ
പിൽകാലത്ത് കത്തോലിക്കാ സഭയിൽ മാർപ്പാപ്പമാർ മെത്രാന്മാർക്കും വൈദികർക്കും ഡീക്കന്മാർക്കും അൽമായർക്കും സകലവിശ്വാസികൾക്കുമായി പുറത്തിറക്കുന്ന ലേഖനങ്ങളെയും  **ചാക്രികലേഖനം** എന്ന് വിളിക്കാൻ തുടങ്ങി. മാർപ്പാപ്പമാർ ഓരോ കാലഘട്ടങ്ങളിലും ഇവ പുറപ്പെടുവിക്കാറുണ്ട്. 

## ചില ചാക്രികലേഖനങ്ങൾ
# റേരും നൊവാരും (1891)
# ഹ്യൂമാനേ വീറ്റേ (1968)
# സത്യത്തിൽ സ്നേഹം (2009)
# കർത്താവിന്റെ വചനം (2010)
# വിശ്വാസത്തിന്റെ വെളിച്ചം (2013)

## ഇതും കാണുക
* ഇടയലേഖനം

വർഗ്ഗം:ചാക്രികലേഖനങ്ങൾ
വർഗ്ഗം:ക്രൈസ്തവം